text: 1Katapos hini, nagpyesta an mga Judiyo ngan napakadto hi Jesus ha Jerusalem. 2Didto ha Jerusalem, hirani han Portahan han mga karnero, may usa nga linaw nga parigoan, nga may lima nga mga balkon. Betsata an ngaran hini ha Hebreohanon. 3Nakada hini nga mga balkon in damo nga mga magsakit—mga buta, mga piay, ngan mga lulid. [Naghuhulat hira nga bumantad an tubig, 4kay may panahon nga nalugsong ha linaw in usa nga anghel han Ginoo ngan inuukay niya an tubig. An una nga makalugsong nga masakit, katapos maukay an tubig, nauupay han bisan ano nga iya sakit.] 5May didto usa nga tawo nga 38 ka tuig na an iya kasakit. 6Hinkit-an hiya nga nahigda didto, ngan maaram hi Jesus nga maiha na hin duro an kasakit han tawo; sanglit ginsiring hiya,“Karuyag mo ba mag-upay?” 7Binmaton an masakit, “Waray man nagdadara ha akon ngadto ha linaw kon inuokay na an tubig. Samtang tilugsong pa la ako, hin-uunhan na ako han iba.” 8Ginsiring hiya ni Jesus, “Buhat, dad-a an imo higdaan, ngan lakat.” 9Naupay dayon an tawo; gindara niya an iya higdaan, ngan linmakat. Nahinabo ini ha Adlaw nga Iparahuway, 10sanglit ginsiring han mga punoan nga Judiyo an tawo nga naupay, “Adlaw nga Iparahuway yana, ngan supak ha aton Balaod an pagdara han imo higdaan.” 11Binmaton hiya, “Ginsiring ako han tawo nga nagtambal ha akon, ‘Dad-a an imo higdaan ngan lakat.’ ” 12Nagpakiana hira ha iya, “Hin-o ini nga tawo nga nagsugo ha imo hin pagdara han imo higdaan ngan lakat?” 13Kundi waray makakilala an natambal nga tawo kon hin-o an nagtambal ha iya, kay nasalipdan hi Jesus han damo nga mga tawo nga nakadto didto han iya paggawas. 14Katapos hini, iginkatapo hiya ni Jesus didto han Templo ngan ginsiring hiya, “Kitaa maupay ka na; bayai na an imo sala, kay bangin lugod labaw pa kamaraot an mahinabo ha imo.” 15Ngan linmakat an tawo ngan iya ginsumatan an mga punoan nga Judiyo nga hi Jesus an nagtambal ha iya. 16Tungod hini nagtikang hira pagdumot kan Jesus, kay ginbuhat niya ini nga pagtambal ha Adlaw nga Iparahuway. 17Ginbaton hira ni Jesus, “Dayuday nagbubuhat an akon Amay, sanglit kinahanglan liwat magbuhat ako.” 18Ini nga iya siring nakaaghat han mga punoan nga Judiyo pag-iparatay ha iya; diri la nga ginsupak niya an balaod han Adlaw nga Iparahuway, kundi ginsiring pa niya nga iya kalugaringon nga Amay an Dyos, ngan dida hini, nakikigtupong hiya han Dyos. 19Sanglit ginbaton hira ni Jesus, “Susumatan ko kamo hin tinuod: diri nagbubuhat an Anak hin iya la kalugaringon; nagbubuhat hiya han nakikita niya nga ginbubuhat han iya Amay. Kon ano an ginbubuhat han Amay, amo man liwat an ginbubuhat han Anak. 20Kay hinihigugma han Amay an Anak ngan ginpapakita an Anak han ngatanan nga ginbubuhat han Amay ngahaw. Ipapakita niya han iya Anak in darudagko pa nga mga buruhaton kay hini, ngan mahipapausa kamo ngatanan. 21Sugad nga ginbabanhaw han Amay an mga minatay ngan tinatagan hira hin kinabuhi, ha amo man nga paagi, nahatag an Anak hin kinabuhi hadton iya karuyag tagan. 22Diri na maghuhukom an Amay bisan kan kanay. Iginhatag na niya ngadto han iya Anak an bug-os nga katungod hin paghukom, 23basi magpasidungog han Anak an ngatanan, sugad han ira pagpasidungog han Amay. Bisan hin-o nga diri nagpapasidungog han Anak, diri man nagpapasidungog han Amay nga amo an nagsugo ha iya. 24“Susumatan ko kamo hin tinuod: may-ada na dayon nga kinabuhi an bisan hin-o nga namamati han akon mga pulong, ngan natoo ha iya nga nagsugo ha akon. Diri na hiya paghuhukman, kay inmagi na hiya han kamatayon ngadto ha kinabuhi. 25Susumatan ko kamo hin tinuod: Tiarabot an panahon, ngan inmabot na ini—nga makakabati an mga minatay han tingog han Anak han Dyos, ngan mabubuhi adton makabati hini nga tingog. 26Sugad nga an Amay, ha iya ngahaw, amo an tinikangan han kinabuhi, ha sugad man nga paagi, ginhimo niya an iya Anak nga magin tinikangan han kinabuhi. 27Ngan iginhatag ngadto han Anak an katungod hin paghukom, kay Anak han Tawo man hiya. 28Ayaw kamo hipausa hini; tiarabot an panahon nga makakabati han iya tingog an ngatanan nga mga minatay ha lubnganan, 29ngan magkakaguwa hira han ira mga lubnganan; mabangon ngan mabubuhi adton nagbuhat hin mag-upay, ngan mabangon ngan pagsisirotan adton nagbuhat hin magraot. 30“Waray ko mahihimo ha akon la kalugaringon; naghuhukom la ako sumala han iginsiring han Dyos ha akon, sanglit matadong an akon paghukom, kay diri ako nagtitinguha hin pagbuhat han akon karuyag, kundi an karuyag la han nagsugo ha akon. 31“Kon magsaksi ako ha akon la ngahaw, diri angay karawaton sugad nga tinuod nga pruyba an akon iginsiring. 32Kundi may-ada usa labot ha akon, nga nagsasaksi para ha akon, ngan maaram ako nga matuod an iginsisiring niya mahitungod ha akon. 33Ginpadara niyo an iyo mga sinugo ngadto kan Juan, ngan nagyakan hiya ha ngaran han kamatuoran. 34Diri nga nagkikinahanglan ako hin kanan tawo pagsaksi; ginsusumat ko la ini, basi matalwas unta kamo. 35Sugad hi Juan hin suga nga naglalaga ngan malamrag, ngan naruyag kamo ha usa ka dali hin pagpahimulos han iya kapawa. 36Kundi may-ada ko saksi para ha akon, nga labaw pa kay han pagsaksi ni Juan: an mga buhat nga akon gintutuman, an mga buhat nga ginpapatuman ha akon han Amay, mga saksi ini hira para ha akon, ngan nagpapahayag nga ginsugo ako han Amay. 37Ngan nagsasaksi liwat para ha akon an Amay nga nagsugo ha akon. Waray gud niyo hibatii an iya tingog, o hikit-i an iya nawong; 38ngan waray niyo tipigi ha iyo mga kasingkasing an iya mensahe, kay diri man kamo natoo han ginsugo niya. 39Nag-aaram kamo han Kasuratan kay naghuhunahuna kamo nga hiaagian niyo dida ha ira an dayon nga kinabuhi. Ngan nagpapamatuod ini hira ngahaw mahitungod ha akon! 40Kundi diri niyo karuyag kumadi ha akon basi maangkon niyo an kinabuhi. 41“Diri ako nag-uungara nga dayawon ako hin mga tawo. 42Kundi nakilala ako ha iyo; maaram ako nga waray kamo gugma para han Dyos ha iyo mga kasingkasing. 43Kinmanhi ako ha ngaran han akon Amay, kundi waray kamo kumarawat ha akon. Kon may kumanhi ha iya la kalugaringon nga ngaran, kakarawaton lugod hiya niyo. 44Karuyag niyo an paggidayawdayaw, kundi waray lugod niyo pagtinguhaa an pagdayaw nga natikang ha usa la nga Dyos: sanglit uunanhon hin pakatuo niyo? 45Kundi ayaw kamo paghunahuna nga isusumbong ko kamo ngadto han akon Amay. Hi Moises, nga amo an iyo ginlaoman, hiya an magsusumbong ha iyo. 46Kon tinuod nga natoo kamo kan Moises, matoo unta kamo ha akon, kay nagsurat hiya mahitungod ha akon. 47Kundi tungod nga diri man kamo natoo han iya iginsurat, uunanhon hin pakatoo niyo han akon iginsiring?”


c: text/html

text:
Kapuropod-an Balear
An Kapuropod-an Balear o Kapuropod-an Baleares (ha Kinatsila ngan alternatibo nga pagtawag nga Winaray: Islas Baleares o Baleares; ha Kinatalan ngan opisyal nga pagtawag: Illes Balears[1]) usa nga komunidad autonoma han Espanya nga nahimo han mga puro o isla han kapuropod-an balear, nga nahamutang ha Dagat Mediterraneo, tapad han sinirangan nga baybayon han Peninsula Iberika. An kapital hini amo an Palma de Mallorca.
Pag-ngaran[igliwat | edit source]
- Kapuropod-an Balear an ngaran hini nga lugar ha pormal nga Winaray.
- Kapuropod-an Baleares usa nga alternatibo nga pagtawag hini nga lugar ha Winaray.
- Islas Baleares an ngaran ha Kinatsila ngan agsob gamiton han mga nagamit hin Kinatsila. Ini nga porma agsob gihapon nga ginagamit ha Winaray.
- Illes Balears an ngaran ha Kinatalan ngan sumala han balaod amo an opisyal nga ngaran.
An kapuropod-an[igliwat | edit source]
An kapuropod-an nahimo hin duha nga grupo hin mga isla ngan damolaay nga mga islote:
- An mga Gimnesias: Menorca, Mallorca ngan Cabrera ngan pira nga mga hagrani nga isla o puro (sugad han Dragonera, Conejera o an Isla del Aire).
- An mga Pitiusas: Ibiza (Eivissa en Kinatalan) ngan Formentera ngan mga distinto nga mga islahay nga nagpapalibot hini.
Mga reperensya[igliwat | edit source]
- ↑ Estatuto de Autonomía de las Islas Baleares. Ginkita dida han 5 han Septyembre han 2007.

robotstxt: allowed

filter: keep


text: 1Katapos hini, binmalik hi Jesus ngadto ha tabok han Lanaw han Galilea (o Lanaw han Tiberias). 2Nagsunod ha iya in kadam-an nga mga tawo, kay hinkit-an nira an iya mga milagro hin panambal han mga magsakit. 3Sinmagka hi Jesus hin pungtod ngan linmingkod upod an iya mga tinun-an. 4Hirani na an Pyesta han Paglabay han mga Judiyo. 5Han pagtan-aw ni Jesus, hinkit-an niya in kadam-an nga mga tawo nga tipakada ha iya, sanglit nagpakiana hiya kan Felipe, “Hain man kita pakakapalit hin igo nga ipapakaon hini ngatanan nga mga tawo?” ( 6Ginsiring ini niya hin pagsari kan Felipe; ha tinuod, maaram hiya nga daan kon ano an iya bubuhaton.) 7Binmaton hi Felipe, “Bisan talagudti la an ipanhatag ha kada usa, magkikinahanglan gud ini ngatanan hin kapin hin kanan P400.00 nga tinapay.” 8Nagsiring hi Andres nga bugto ni Simon Pedro, nga usa han iya mga tinun-an, 9“May-ada dinhe lalakehay nga may lima ka bug-os nga sebada nga tinapay ngan hin duha nga isda. Kundi ano man la ini para hin sugad kadamo nga mga tawo?” 10Nagsiring hi Jesus ha ira, “Papanlingkora an mga tawo.” (Banwaon adto nga dapit.) Sanglit nagkalingkod an ngatanan nga mga tawo nga maabot hin harani lima ka yukot an kalalaken-an. 11Ginkuha ni Jesus an tinapay, nagpasalamat sa Dyos, ngan igindurot ini ngadto han mga tawo nga nagkakalingkod didto. Amo man an ginbuhat niya han duha nga isda, ngan natagan an ngatanan tubtob han ira karuyag. 12Han busog na hira ngatanan, ginsiring niya an iya tinun-an, “Tiroka niyo an mga nanhisalin, basi waray makarag.” 13Sanglit gintirok nira an ngatanan, ngan napuno nira in dose nga basket han mga nanhisalin tikang ha lima ka bug-os nga tinapay nga pinangaon han mga tawo. 14Nagsiring an mga tawo didto nga nagpakakita hini nga ginbuhat ni Jesus, “Amo na gud ini an Manaragna nga mapakanhi ha kalibutan!” 15Nakasabot hi Jesus nga tidaraop na hira hin pagkuha ha iya ngan pipiriton hiya basi himoon hiya nga hadi nira. Sanglit kinmadto na liwat hiya, nga nag-uusaan la, ha kapungtoran. 16Han tipagsisirom na, nanlugsong an iya mga tinun-an ngadto han lanaw. 17Sinmakay hira hin sakayan, ngan binmalik pagtabok han lanaw tipakadto ha Capernaum. Nagab-ihan hira, kundi waray pa aabot hi Jesus. 18Hini nga takna nagmadlos, ngan nagmabalod hin duro. 19Nakapalawod na an mga tinun-an hin mga lima o unom ka kilometro, han paghikit-i nira kan Jesus nga naglalakat ha bawbaw han tubig, nagtitikahirani han sakayan, ngan duro gud an ira kahadlok. 20Nagsiring hi Jesus ha ira, “Ako ini, ayaw kamo kahadlok!” 21Nalipay hira pagpasakay ha iya; ngan dinmuong hira dayon ha dapit nga ira kinakadtoan. 22Pagkabuwas, hinkit-an han mga tawo nga nakadto ha tabok han lanaw nga uusa na la an nahibilin nga sakayan. Nahibaro hira nga diri upod hi Jesus, kundi an iya la mga tinun-an an ginmikan. 23May iba nga mga sakayan nga tikang ha Tiberias dinmuong hirani han dapit nga pinangaonan han tinapay katapos magpasalamat an Ginoo. 24Pakakita han mga tawo nga waray didto hi Jesus o an iya mga tinun-an, sinmakay hira hin mga sakayan ngan kinmadto ha Capernaum hin pagbiling ha iya. 25Han paghiagii kan Jesus han mga tawo didto ha tabok han lanaw, nagsiring hira ha iya, “Magturutdo, kakan-o ka pa abot nganhi?” 26Nagbaton hi Jesus, “Susumatan ko kamo hin tinuod: ginbibiling ako niyo kay kinmaon kamo han tinapay ngan nagkabubusog kamo, diri tungod nga hinsabtan niyo an mga tigaman han akon gahom. 27Ayaw kamo pagkabudlay tungod han pagkaon nga nadudunot, kundi pagkabudlay lugod kamo tungod han pagkaon nga nagpapadayon ha kinabuhi nga waray kataposan. Ihahatag ini ha iyo han Anak han Tawo, kay iginbutang na ha iya han Dyos nga Amay an karig-onan han iya kagamhanan.” 28Sanglit nagpakiana hira ha iya, “Ano man an sadang namon buhaton basi makatuman kami han mga ipinapagbuhat ha amon han Dyos?” 29Nagbaton hi Jesus, “Amo ini an karuyag han Dyos ipabuhat ha iyo: sarig kamo han iya ginsugo.” 30Nagpakiana liwat hira, “Ano nga tigaman han imo gahom an imo bubuhaton basi namon hikit-an, ngan sumarig kami ha imo? Ano man an bubuhaton mo? 31Nangaon han mana didto ha kamingawan an amon mga ginikanan, sumala han siring han kasuratan: ‘Gintagan hira niya hin tinapay nga tikang ha langit.’ ” 32Nagsiring hi Jesus, “Susumatan ta kamo hin tinuod: diri tikang ha langit nga pagkaon an iginhatag ni Moises ha iyo; an akon Amay an nahatag ha iyo han tinuod nga pagkaon nga tikang ha langit. 33Kay an pagkaon nga ihinahatag han Dyos amo hiya nga linmusad tikang ha langit, ngan nahatag hin kinabuhi ha kalibutan.” 34Ngan naghangyo hira ha iya, “Dayuday tagi kami hini nga pagkaon.” 35Nagsumat hi Jesus ha ira, “Ako amo an pagkaon nga nahatag han kinabuhi. An napakadi ha akon diri na gud gugutomon; ngan an nasarig ha akon diri na gud uuhawon. 36Ginsiring ko na kamo nga bisan kon hinkit-an ako niyo, diri la gihapon kamo natoo ha akon. 37Napakadi ha akon an bisan hin-o nga itinutubyan ha akon han Amay. Diri ko gud isasalikway an bisan hin-o nga mapakadi ha akon, 38kay linmusad ako tikang ha langit diri pagtuman han akon kalugaringon nga kaburot-on, kundi han kaburot-on han nagsugo ha akon. 39Karuyag han nagpadara ha akon nga buhaton ko ini: nga waray mawara hin bisan usa han ngatanan nga iya igintubyan ha akon, kundi nga banhawon ko hira ngatanan ha kataposan nga adlaw. 40Kay amo ini an karuyag han akon Amay: nga makaangkon han dayon nga kinabuhi an ngatanan nga nakilala han Anak ngan natoo ha iya; ngan babanhawon ko hira ha kataposan nga adlaw.” 41Nagtikang pagnginurutob kontra kan Jesus an mga Judiyo, kay nagsiring man hiya, “Ako an pagkaon nga linmusad tikang ha langit.” 42Sanglit nagsiring hira, “Diri ba ini hi Jesus nga anak ni Jose? Nakilala kita han iya mga kag-anak; kay ano nga nasiring man hiya yana nga linmusad hiya tikang ha langit?” 43Binmaton hi Jesus, “Ayaw kamo pagnginurutob. 44Waray makakakadi ha akon labot kon kabigon hiya ngadi ha akon han Amay nga nagsugo ha akon; ngan babanhawon ko hiya ha kataposan nga adlaw. 45Nagsurat an mga manaragna, ‘Tututdoan han Dyos an ngatanan nga mga tawo.’ An ngatanan nga namamati han Amay ngan nahibabaro tikang ha iya napakadi ha akon. 46Diri karuyag sidngon hini nga may-ada na nakakita han Amay; hiya la nga tikang han Dyos an nakakita han Amay. 47Susumatan ko kamo hin tinuod; may-ada na dayon nga kinabuhi adton natoo. 48Amo ako an pagkaon nga nahatag han kinabuhi. 49Nangaon han mana didto ha kamingawan an iyo mga ginikanan, kundi nagkamatay hira. 50Kundi diri na mamamatay an nakaon han pagkaon nga tikang ha langit. 51Amo ako an pagkaon nga nahatag han kinabuhi nga tikang ha langit. Mabubuhi ha kadayonan an kumaon hini. Ngan an pagkaon nga ihahatag ko ha iya amo an akon unod, nga ihinahatag ko basi mabuhi an kalibutan.” 52Amo ini an nakatikang hin mapaso nga lantugi han mga Judiyo. Nagpakiana hira, “Uunanhon hini nga tawo pakahatag ha aton han iya unod basi kaonon ta?” 53Nagsiring hi Jesus ha ira, “Susumatan ko kamo hin tinuod: mawawaray kamo kinabuhi ha iyo ngahaw kon diri kamo kumaon han unod han Anak han Tawo ngan uminom han iya dugo. 54May-ada dayon nga kinabuhi an makaon han akon unod ngan mainom han akon dugo, ngan babanhawon ko hiya ha kataposan nga adlaw. 55Kay tinuod gud nga pagkaon an akon unod, ngan tinuod gud nga irimnon an akon dugo. 56An nakaon han akon unod ngan nainom han akon dugo aadi ha akon ngan aada ako ha iya. 57Ginsugo ako han buhi nga Amay, ngan tungod ha iya buhi liwat ako. Ha amo man nga paagi, buhi liwat tungod ha akon an nakaon ha akon. 58Sanglit amo ini an pagkaon nga linmusad tikang ha langit; diri ini sugad han pagkaon nga ginkaon han iyo mga ginikanan ngan katapos, nagkamatay hira. Mabubuhi ha kadayonan an nakaon hini nga tinapay.” 59Ginsiring ini ni Jesus samtang nagtutdo hiya didto han sinagoga ha Capernaum. 60Nakabati hini in damo han iya mga tinun-an ngan nagsiring, “Makuri hin duro matugkad ini nga pagturon-an. Hin-o in makakasantop hini?” 61Bisan kon waray nagsumat, nahibaroan ni Jesus nga nagnginginurutob an iya mga tinun-an mahitungod hini: sanglit nagsiring hiya ha ira, “Nakapaluya ba ini han iyo pagtoo ha akon? 62Niyan, ano daw la kon mahibalik an iyo pagtoo kon kumita na kamo han Anak han Tawo nga masaka ngadto han dapit nga iya anay inokyan? 63An Espiritu han Dyos an nahatag hin kinabuhi; diri gud ito mahihimo hin gahom nga lawasnon. Espiritu ngan kinabuhi an iginhimangraw ko ha iyo nga mga pulong. 64Kundi may pira ha iyo nga diri natoo ha akon.” (Tikang pa ha tinikangan, maaram na nga daan hi Jesus kon hin-o an diri natoo, ngan kon hin-o an maglilingo ha iya.) 65Ngan nagsiring pa hiya, “Amo gud ini an hinungdan nga nagsiring ako ha iyo, nga waray gud makakadaop ha akon labot kon itugot han Amay nga mahimo ito niya.” 66Tungod hini, binmulag in damo han iya mga tinun-an ngan waray na bumunyog ha iya. 67Sanglit nagpakiana hi Jesus han dose nga mga tinun-an, “Ngan kamo karuyag ba liwat niyo hin pagbaya ha akon?” 68Binmaton ha iya hi Simon Pedro, “Ngain pa man kami kakadto, Ginoo? Ikaw an may mga pulong nga nahatag han dayon nga kinabuhi. 69Ngan yana natoo ngan maaram kami nga amo ka an Baraan nga tikang sa Dyos.” 70Nagbaton ha ira hi Jesus, “Diri ba dose kamo nga akon ginpili? Kundi yawa an usa ha iyo!” 71Naghinabi hiya mahitungod kan Judas, an anak ni Simon Iscariote, kay amo hiya an maglilingo kan Jesus, bisan kon usa hiya han dose nga mga tinun-an.


text:
Arté
An arté[1] amo an tawag hin dirudilain nga mga buruhaton ngan mga butang, ngan puyde ini gamiton pagtawag hin bisan ano o ngatanan han mga sinisiring nga the arts o mga arte, upod an musika, literatura ngan iba pa nga mga porma. Agsob ini nga pulong gamiton ha pagtawag han sinisiring nga mga arte visual, upod han mga media han pintura, iskultura, ngan paghimmo hin mga print. An aestetiko amo an sanga ha pilosopiya nga nananunugod hiton arte.
Ha kasahiran, an arte usa nga produkto han buruhaton han katawhan, nga ginhihimo agod ma-stimulate an mga panhunahuna ngan pag-abat; pinaagi hin pagpahayag hin mga pinamati ngan/o kondi man mga idea. Gawas hini nga pamahayag, waray ginkakasabot nga kahubad han arte, kay mahin-iya an pagdelinear han mga katubtuban han "arte".
Mga kasarigan[igliwat | edit source]
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 18.


text:
Catarman, Camiguin
- Ini nga artikulo mahitungod han bungto ha Camiguin. Para han bungto ha Northern Samar, kitaa iton Catarman, Northern Samar.
An Catarman usa nga ikalima nga klase nga bungto ha lalawigan o probinsya han Camiguin ha Pilipinas. Sumala han census han tuig 2000, mayda ini populasyon nga 15,386 ka tawo ha 3,236 nga panimalay.
Mga Baranggay[igliwat | edit source]
An Catarman ginbahin ngadto hin napulo kag upat (14) ka baranggay.
- Alga
- Bonbon
- Bura
- Catibac
- Compol
- Lawigan
- Liloan
- Looc
- Mainit
- Manduao
- Panghiawan
- Poblacion
- Santo Niño
- Tangaro


text:
Tanaman
An tanaman o tanúm, amo an butang nga may kinabuhi, multicellular na eukaryote nga kaurusa ha Ginhadian Plantae. An Clade han tanaman ginsasakob an mga tanamnan na namumukad, conifer ngan mga gymnosperm, ferns o hagnaya, clubmosses, hornworts, liverworts, mosses ngan an berde na algae. Diri sakob san mga tanaman an red ngan brown algae, the fungi, archaea ngan bacteria.
Album[igliwat | edit source]
-
-
The fruits of Palmyra Palm tree, Borassus flabellifer (locally called Thaati Munjelu) sold in a market at Guntur, India.
-
-
-
-
-
-
-
-
-
-

seg_langs: bjn_Latn war_Latn eng_Latn unk unk eng_Latn unk unk unk unk unk unk unk unk unk unk


text:
Bruselas
An Bruselas o Brussels (Inolandes: Brussel; Frinanses: Bruxelles, kaluwas [bʁysɛl]), inopisyal Brussels Region o Brussels-Capital Region in ulohan han Belhika ngan an de facto nga ulohan han Unyon Europea (EU). Ini an gidakoi nga lugar urbano ha Belhika, nga naglalakip hin 19 ka mga munisipyo, lakip an munisipyo han Syudad han Bruselas, kun diin ini an de jure nga ulohan han Belhika, ha pagdugang han lingkuran han Frinanses nga komunidad han Belhika nan han Komunidad Flamenca.
Mga kasarigan[igliwat | edit source]
- ↑ Brussels. City-Data.com. Ginkità dida han 2008-01-10.


text:
Banaue, Ifugao
An Banaue (pwede man isurat, Banawe) sarong ika-apat na klaseng banwaan sa probinsya nin Ifugao, Filipinas. Susog sa senso kan 2007, igwang 21,448 katawo nag'eerok igdi sa 3,952 na pagharongon. Ini bistong gayo na iyo an nalulugaran kan UNESCO World Heritage Site, an Tangga-tanggang Paroyan nin Batad asin an Tangga-tanggang Paroyan nin Bangaan.
Mga laog
Mga Barangay[liwaton | liwaton an gikanan]
An Banaue nababanga sa 18 distrito.
An mga Tangga-tanggang Paroyan kan Ifugao[liwaton | liwaton an gikanan]
Kun minsan inaapod ini kan mga tagaduman mansana na "Ikawalong Ngangalasan kan Kinaban" asin an mga ini nalampas pirang ribong piye an taas poon sa pamitisan pataas. An mga paroyan sa Bangaan asin sa Batad iyo an kaparte kan nasabing World Heritage Site kan UNESCO. Kun ini daa pagsumpayon poro sa poro nalikos sa kabanga kan kinaban. Natogdok mga 2,000 ribong taon na nakaagi, an mga paroyan na ini nagpapaheling kan higos, tibay sa inhenyero asin paghingoa kan mga Ifugao. An pagpapatubig kaini huli sa ginibo mga pasakil na dinurugtong hale sa mga burabod asin mga sapa sa bukid pasiring an bulos paibaba.
Alagad, luway-luway binabayaan na kan mga paraomang Ifugao an pagtanom igdi ta halawig an pagtalubo kan mga paroy na angay igdi na may malipot an temperatura. Mas ginugusto na ninda magtanom sa kapatagan kun saen may mga paroy na madale sanang magburunga.
Galeriya[liwaton | liwaton an gikanan]
Hilingon man[liwaton | liwaton an gikanan]
Toltolan[liwaton | liwaton an gikanan]
Mga panluwas na takod[liwaton | liwaton an gikanan]
- Ifugao Rice Terraces - Photographs
- Banaue Local Government
- Philippine Standard Geographic Code
- 1995 Philippine Census Information
- 2000 Philippine Census Information
- 2007 Philippine Census Information


text:
Baybay
An Baybay usa nga syudad ha lalawigan han Leyte ha Sinirangan nga Kabisay-an nga rehiyon han Kabisay-an ha Pilipinas. Sumala han 2000 census, mayda ini populasyon nga 95,630 ka tawo ha 19,517 nga panimalay.
Mga baranggay[igliwat | edit source]
An Baybay ginbahin ngadto hin kasiaman kag duha (92) nga baranggay.
Kaagi ngan kasaysayan[igliwat | edit source]
An Baybay nahimo nga syudad dida han tuig 2007. Nahinabo ini katapos han pagkahimo nga balaod han Buhat han Republika No. 9389 o Republic Act No. 9389 nga nagbalhin han Baybay tikang hin bungto ngadto hin syudad. Ginratipika ini han mga bungtohanon han Baybay dida hin plebisito nga ginhimo dida han Hunyo 16, 2007. Kondi, nawara an pagkasyudad hini upod hin 15 nga iba nga mga syudad, katapos han paghatag han Korte Suprema han Pilipinas hin petisyon nga gindara han Liga hin mga Syudad han Pilipinas, ngan nagdeklara nga an balaod nga naghimo hin syudad (RA 9394) nga nagtugot han bungto nga magin syudad, nga natalapas han Batakan-Balaod. An mga nasabi nga syudad, siring han korte, waray kuno makatuman han mga panginahanglanon agod magin syudad ini.[1]


text:
Jipapad
An Jipapad usa nga ikalima nga klase nga bungto ha lalawigan o probinsya han Eastern Samar ha Sinirangan nga Kabisay-an nga rehiyon ha Pilipinas. Sumala han 2000 census, mayda ini populasyon nga 6,596 ka tawo ha 1,206 nga panimalay.
Mga Baranggay[igliwat | edit source]
An Jipapad mayda napulo kag tulo (13) nga baranggay.
- Agsaman
- Cagmanaba
- Dorillo
- Jewaran
- Mabuhay
- Magsaysay
- Barangay 1 (Pob.)
- Barangay 2 (Pob.)
- Barangay 3 (Pob.)
- Barangay 4 (Pob.)
- Recare
- Roxas
- San Roque


text:
Matanog
An Matanog usa nga ikalima nga klase nga bungto ha lalawigan han Maguindanao ha Pilipinas. Sumala han census han tuig 2000, mayda ini populasyon nga 19,006 ka tawo ha 3,125 nga panimalay.
Kabahin an bungto han lalawigan han Shariff Kabunsuan tikang han Oktubre 2006 tubtob han pag-nulifikar hini han Korte Suprema dida han Hulyo 2008.
Mga Baranggay[igliwat | edit source]
An Matanog ginbahin ngadto hin walo (8) nga mga baranggay.
- Bayanga Norte
- Bayanga Sur
- Bugasan Norte
- Bugasan Sur (Pob.)
- Kidama
- Sapad
- Langco
- Langkong


text:
San Agustin, Surigao del Sur
An San Agustin usa nga ika-upat nga klase nga bungto ha lalawigan han Surigao del Sur ha Pilipinas. Sumala han census han tuig 2000, mayda ini populasyon nga 14,845 ka tawo ha 2,751 nga panimalay.
Mga Baranggay[igliwat | edit source]
An San Agustin ginbahin ngadto hin napulo kag tulo (13) nga mga baranggay.
- Bretania
- Buatong
- Buhisan
- Gata
- Hornasan
- Janipaan
- Kauswagan
- Oteiza
- Poblacion
- Pong-on
- Pongtod
- Salvacion
- Santo Niño
Mga Sumpay ha Gawas[igliwat | edit source]
- An Blog ni Ka Webspy mahitungod han San Agustin o Oteiza
- Philippine Standard Geographic Code
- 2000 Philippine Census Information


text:
Valencia, Espanya
- Mayda impormasyon hini nga artikulo nga aada han Kinatsila nga bersyon nga angay ighubad ha Winaray
An Valencia (ha Valenciano, València) amo an kapital ngan gidako-i nga syudad han Comunidad Valenciana ngan han lalawigan han probinsya han Valencia. Amo in an ikatulo nga syudad ha importansya ngan ha populasyon ha Espanya ngan amo ini an ika-napulo-kag-lima ha Unyon Europea: 810,064 ka molupyo ha munisipyo ngan 1,738,690 ka molupyo ha area metropolitana (INE 2008). Kilalado ini komo Cap i Casal ngan an Capital del Turia. Nahamutang ini ha mga pangpang han salog han Turia, ngan gintukod ini ha ngaran nga Valentia Edetanorum han tuig 138 ugsa kan Kristo, han konsul Romano nga hi Décimo Junio Bruto Galaico.


text:
Koronadal
An Syudad han Koronadal nga kilalado liwat ha ngaran nga Marbel usa nga syudad ha lalawigan han South Cotabato ha Pilipinas. Amo ini an kapital nga syudad han South Cotabato. Amo gihapon ini an sentro han edukasyon, administrasyon, komersyo, ngan pagbaligya ha South Cotabato, ngan han harani nga probinsya han Sultan Kudarat.
Sumala han census han tuig 2000, mayda ini populasyon nga 133,786 ka tawo ha 27,623 nga panimalay.
An Koronadal nahimo nga kabahin nga syudad han South Cotabato dida han 1998. Han 2003, ginkilala ini nga "Most Competitive City" o Syudad nga Pinakamakusog an Pagkumpetensya dida han gamay-nga-syudad nga kategorya. Pinaagi han Executive Order No. 304, han petsa nga Marso 30, 2004, an Syudad han Koronadal nahimo nga sentro han rehiyon han SOCCSKSARGEN nga rehiyon, nga amo an mga probinsya han North Cotabato, Sultan Kudarat, ngan han mga syudad han Kidapawan, Tacurong, ngan Cotabato tikang han Butnga nga Mindanao nga Rehiyon, ngan han mga probinsya han South Cotabato ngan Sarangani ug an mga syudad han Koronadal ngan General Santos nga han una tikang han Rehiyon XI.
Mga Baranggay[igliwat | edit source]
An Syudad han Koronadal ginbahin ngadto hin karuhaan kag pito (27) nga mga baranggay.


text:
General Tinio
An General Tinio usa nga ikaduha nga klase nga bungto ha lalawigan han Nueva Ecija ha Luzon, ha Pilipinas. Sumala han census han tuig 2000, mayda ini populasyon nga 35,352 ka tawo ha 6,878 nga mga panimalay.
Mga baranggay[igliwat | edit source]
An General Tinio ginbahin ngadto hin napulo kag duha (12) nga mga baranggay:
- Bago
- Concepcion
- Nazareth
- Padolina
- Pias
- Poblacion Central
- Poblacion East
- Poblacion West
- Pulong Matong
- Rio Chico
- Sampaguita
- San Pedro
Mga sumpay ha gawas[igliwat | edit source]
- Indira Padolina Dayupay Foundation
- Pasyalan Nueva Ecija
- Philippine Standard Geographic Code
- 2000 Philippine Census Information


text:
Bohol
An Bohol usa nga isla-nga-lalawigan o probinsya han Pilipinas nga nahamutangan ha Butnga nga Kabisay-an nga rehiyon. An kapital han lalawigan amo an Syudad han Tagbilaran. Ha katundan hit Bohol amo iton Sugbo, ha dumagsaan o amihanan-sidlangan amo an isla han Leyte ngan ha salatan, ha tabok hiton Dagat Bohol amo an Mindanao.
Sulod
Heyograpiya[igliwat | edit source]
Politikal[igliwat | edit source]
An Bohol mayda kap-atan kag pito (47) nga bungto ngan usa (1) nga syudad.
Mga Syudad[igliwat | edit source]
Mga Bungto[igliwat | edit source]
Pisikal[igliwat | edit source]
Kahimutang. An Bohol usa nga isla-nga-probinsya ha Kabisay-an. Nahamutang ini ha timugan (o salatan-sinirangan) tikang ha Sugbo tabok han Estrecho han Sugbo (nga tinatawag ha iba nga basahon nga Estrecho han Bohol) ngan habagatan (o salatan-katundan) tikang ha Leyte, ginbulag han Dagat Camotes ngan Canigao Channel. It Bohol nahamutang gihapon ha amihanan han Mindanao ngan iton Dagat Bohol namumutnga hit Bohol ngan Mindanao.
Kitaa Gihapon[igliwat | edit source]
Mga Sumpay ha Gawas[igliwat | edit source]
- Opisyal nga Websayt han Gobyerno han Probinsya han Bohol
- Open Directory Project: Bohol
- Bohol.ph nga websayt
- Bohol-Island.com Web Portal
- Be-IN: Bohol e-Information Network
- Mga litrato han Bohol
- Mga litrato han Bohol ngan Travel Guide


text:
Libertadores
An mga Libertadores (Kinatsila para hiton "Mga Libertador") amo an tawag han mga namuno han mga rebolusyon nga naghatag han mga kanasoran han Latin America hin independensya tikang han Espanya. Kaurugan ha ira mga burgis nga kriolyo o mestizo nga na-impluwensya han Liberalismo ngan, ha iba nga mga kaso, hin militar nga ekpersyensya han metropolis.
Han mga prominente nga mga Libertadores lakip hira:
- Simón Bolívar
- Vicente Guerrero
- Miguel Hidalgo
- José María Morelos
- Francisco de Miranda
- Bernardo O'Higgins
- José de San Martín
- Antonio José de Sucre
- José Martí
An Copa Libertadores usa nga futbol nga torneo ha mga team han Amerika del Sur ngan Mexico.


text:
Guipúzcoa
- Mayda impormasyon hini nga artikulo nga aada han Kinatsila nga bersyon nga angay ighubad ha Winaray
An Guipúzcoa (ha Vascongado: Gipuzkoa) usa nga probinsya ha amihanan nga Espanya, ha dumagsaan nga dapit han komunidad autonoma han País Vasco. Ginsasapitan ini han mga probinsya han Vizcaya ngan Álava, han Komunidad Autonoma han Navarra, han Franses nga Department han Pyrénées-Atlantiques, ngan han Dagat Cantabrico (ha Kinatsila: Mar Cantábrico).
An kahaluag hini nga 1,980 ka sq.km.(1 980 km²) amo an naghihimo hini nga giguti-ayi nga probinsya ha Espanya.
An populasyon hini 694,944 (2007), ngan an ika-upat nga bahin hini naukoy ha kapital han probinsya nga amo an San Sebastián (ha Vascongado Donostia). Lakip han iba nga mga importante nga mga syudad amo an Irún, Errenteria, Zarautz, Arrasate, Eibar, Tolosa, Beasain.
Iton Guipuscoanon usa nga dialecto han Vascongado nga yinaknan nga ginagamit dinhe nga rehiyon.
Kitaa iton Lista han mga munisipyo ha Guipúzcoa.
Mga Sumpay ha Gawas[igliwat | edit source]
- Opisyal nga websayt (Impormasyon ha Vascongado, Kinatsila, Franses ngan Iningles)


text:
Gyera Sibil Espanyol
An Gyera Sibil Espanyol amo an usa ka dako nga diri pagkaarasya nga nagguba han Espanya tikang 17 Hulyo 1936 ngadto ha 1 Abril 1939. Nagtikang ini han waray kadayon nga kudeta kontra han gobyerno han ikaduha nga Republika Espanyol, nga gindadara ni Mangulo Manuel Azaña, han usa ka grupo nga Espanyol nga heneral, suportado han conserbatibo nga Confederación Española de Derechas Autónomas, Carlisto nga grupo, ngan Falange Española de las J.O.N.S. Nagtapos an giyera ha pagdaog han kusog han rebelde, ha pagpatalsik han gobyero republikano, ngan pagtukod han diktadorya ni Heneral Francisco Franco.


text:
Wikipedia:Meta
An Meta, o Meta-Wiki han Wikimedia, ha meta.wikimedia.org, usa nga nahabase-ha-wiki nga websayt nga pagbulig para han koordinasyon o pintakasi o pagburublig han ngatanan nga Wikimedia Foundation nga mga proyekto.
Ginhimo ini anay nga Meta-Wikipedia han Nobyembre 2001, ngan yana dirudilain nga mga papel it ginkakaptan hini:
- Paghimangraw ngan paghimo han Wikimedia nga mga proyekto, nga naglalakip han Wikipedia, ngan labaw ha ngatanan, paghimangraw mahitungod han polisiya.
- Usa nga harampangan para hin personal nga mga ensayo nga diri buot sidngon nga mga Waray dinadapigan nga paglantaw.
- In lugar nga pag-organisa ngan pag-andam hin igsurulod, pag-istorya hin mga nahahanungod hiton mga dirudilain nga yinaknan nga pagburublig nga mga isyu.
- In lugar nga magpintakasi han proseso hin pagpadukwag.
- In pagbulig nga giya ha paggamit han MediaWiki nga software kon iton bulig waray dida hiton MediaWiki nga websayt.
It Meta ha yana amo iton usa han mga dako nga mga harampangan para hiton mga Wikimediano nga naglalakip han mga Wikipediano, an iba nga mga harampangan amo an[[Wikipedia:listahan hin mailing|listahan hin mailing], an mga IRC nga channel, ngan an mga hiruhimangraw nga pakli han mga tagsa artikulo ngan mga nagamit. It Meta naglulugaring ngan autonomo nga proyekto tikang hiton Winaray nga yinaknan nga Wikipedia ngan mayda ini kalugaringon nga mga polisiya ngan mga ginsusunod, nga talagsa nag-iiba tikang dinhe. Hangdto matapos an pagsari han unified login, para hin mga nagamit nga mga tagdumara, makinahanglan ka paghimo hin lain nga akawnt ha Meta.
Ha pagtikang, an Meta mahitungod han Iningles nga yinaknan mga bersyon han Wikipedia, pero yana it Meta, tikang han upgrade hini ngadto han custom MediaWiki software han Wikipedia, nahimo nga harampangan ha dirudilain nga mga yinaknan nga gin-gagamit han ngatanan nga mga komunidad hin yinaknan han Wikimedia.


text:
Politeismo
An politeismo amo an pagtoo ha labaw han usa nga mga diyos-diyos kalakip han ira teyolohiya ngan rituwal.
An Politeismo amo an tipo nga porma han reliyon han panahon han tumbaga ngan panahon han puthaw, kutob ha panahon han axial ngan an hinay hinay ngan pagdukwag han monoteismo o panteismo, ngan ateismo. Ini in maupay nga nahisurat ha makaagi nga relihiyon han Antiko Clasika, labi na an Griyego nga Politeismo ngan Romano nga Politeismo, ngan kahuman han pag-ubos han Clasika politeismo ha tribohanon nga mga relihiyon sugad han Aleman nga Politeismo ngan Slava nga Politeismo. Ini in nagpadayon ngadto ha kabag-ohan nga panahon ha mga nahigaraan sugad han Hinduismo, Buddhismo, Shintoismo, Tsino nga tuminongnong nga relihiyon, ngbp., ngan ginbanhaw ha kayanaan nga mga Neopaganismo ha kahuman han Kristiyano nga Katundan.
An politeismo in usa ka klase nga teismo. Ha sulod han teismo, ini in nagpapaluyo ha monoteismo, nga pagtoo hin usa ka diyos. An mga politeista in diri permi nag-aampo ha mga diyos-diyos hin papreho, perso poyde ini maging Henoteista, nga nagpapaurog ha pag-singba hin uusa nga partikular nga diyos. It iba nga politeista in poyde maging Kathenotheista, nga nagsisingba hin dirudilain nga mga diyos-diyos ha dirudilain nga panahon.
Sulod
Mga diyos-diyos ngan divinidad[igliwat | edit source]
An mga diyos-diyos han mga politeismonon nga relihiyon in mga ahente hin mitolohiya, kun diin hira in ginpapagawas nga diri yana nga pagkatawo han durudako o guruguti nga kahimtang, nga may-ada tagsa-tagsa nga mga kabaroan, kinahanglan, karuyag ngan kaagi. Ini nga mga diyos-diyos hin agsob ginpapakita komo pareho ha tawo han ira mga kinaiya, pero may-ada kadugangan nga tagsa-tagsa nga mga gahom, kakayahan, nasabtan, o pagkita. An politeismo in diri malimpyo nga naibubulag tikang ha animisto nga mga panoohan nga kadam-an ada ha tuminong-nong nga relihiyon. An mga diyos-diyos han politeismo in ha kadam-an nga panhitabo hin aada ha gihataasi nga orden han padayon-padayon nga diri sugad ha aton o mga kalag, nga naglalakip han mga apoy, panulay, aswang nga lain pa. Ha kadam-an nga kaso, ini nga mga kalag hin ginbabahin ha langitnon o karat-an nga mga klase, ngan an panoohan nga aada ini nga mga butang hin diri karuyag signgon nga an ngatanan in ginsisingba.
Mga klase hin diyos-diyos[igliwat | edit source]
Mga klase hin diyos-diyos nga agsob mabibilngan ha politeismo.
- Maghirimo nga diyos-diyos
- Kultura nga diyos-diyos
- Kamatayan nga diyos-diyos
- Kinabuhi-kamatayan-pagkabanhaw nga diyos-diyos
- Higugma nga diyos-diyos
- Iroy nga diyos-diyos
- Politiko nga diyos-diyos
- Langitnon nga diyos-diyos
- Diyos-diyos han adlaw
- Pilyo nga diyos-diyos
- Diyos-diyos han tubig
- Diyos-diyos han musika, arte, syensya o iba nga butang
Dugang nga barasahon[igliwat | edit source]
- Assmann, Jan, 'Monotheism and Polytheism' in: Sarah Iles Johnston (ed.), Religions of the Ancient World: A Guide, Harvard University Press (2004), ISBN 0-674-01517-7, pp. 17–31.
- Burkert, Walter, Greek Religion: Archaic and Classical, Blackwell (1985), ISBN 0-631-15624-0.
- Greer, John Michael; A World Full of Gods: An Inquiry Into Polytheism, ADF Publishing (2005), ISBN 0-9765681-0-1
- Iles Johnston, Sarah; Ancient Religions, Belknap Press (September 15, 2007), ISBN 0-674-02548-2
- Marbaniang, Domenic Epistemics of Divine Reality Google Books (See Chapter 3 Empirical Epistemics of Divine Reality for philosophical analysis of polytheism)
- Paper, Jordan; The Deities are Many: A Polytheistic Theology, State University of New York Press (March 3, 2005), ISBN 978-0-7914-6387-1
- Penchansky, David, Twilight of the Gods: Polytheism in the Hebrew Bible (2005), ISBN 0-664-22885-2.
Mga sumpay ha gawas[igliwat | edit source]
- An sanghiran hin mga Nahigaraan nga mga Politeista - APT, us'ka nakabase ha UK nga komundiad hin mga politeista.
- Pankanasoran Tuig han Politeismo Proyeko Pilosopikal nga nagpapadukwag hin hugpo-hugpo nga politeismo
- Politiesmo Integrasyonal


text: 1Ipinahiling pa sako kan anghel an salog kan tubig nin buhay, nagkikintab siring sa kristal, na nagbubulos hale sa trono kan Dios asin kan Kordero, 2sagkod sa tahaw kan tinampo kan syudad. Sa mag-ibong na pangpang kan salog idtoon an kahoy nin buhay, na minabunga doseng beses sa taon, sarong beses lambang bulan. An mga dahon kaiyan ginagamit na pambulong sa mga nasyon. 3Mayo nin mahihiling na anoman na minaldisyon nin Dios sa laog kan syudad. An trono nin Dios asin kan Kordero mamumugtak sa laog kan syudad na iyan; an saiyang mga sorogoon magsasamba saiya. 4Mahihiling ninda an saiyang lalawogon dangan isusurat sa saindang mga angog an saiyang ngaran. 5Mayo na nin banggi, kaya dai na sinda mangangaipo nin ilaw o liwanag kan aldaw, huli ta an Kagurangnan na Dios iyo an magigin ilaw ninda, asin maghahade sinda sagkod pa man. 6Dangan nagsabi sako an anghel, “An mga tataramon na ini totoo asin masasarigan. An Kagurangnan na Dios, na iyo an nagtao kan saiyang Espiritu sa mga propeta, iyo man an nagsugo kan saiyang anghel tanganing ipahiling sa saiyang mga sorogoon an mga bagay na madali nang mangyari.” 7”Paghinanyog kamo!” an sabi ni Jesus. “Madali na akong mag-abot! Paladan an mga nagkukuyog kan mga propesiya sa librong ini!” 8Ako, si Juan, an nakadangog saka nakahiling kan mga bagay na ini. Pakatapos kong madangog asin mahiling an mga ini, nagdapa ako sa pamitisan kan anghel na nagpahiling sako kan mga bagay na ini, tanganing sambahon siya. 9Alagad sinaway niya ako, “Dai mo iyan paggibohon! Sorogoon man akong arog saimo asin kan saimong mga tugang na propeta saka kan gabos na nagkukuyog kan mga tataramon sa librong ini. Sambahon mo an Dios!” 10Nagsabi pa siya sako, “Dai mo paghilomon an mga propesiya sa librong ini, huli ta madali nang maotob ini. 11Pabayae sanang magpadagos sa gibong maraot an mga tawong maraot; sa gibong maati an mga maati; an marahay, magpadagos sa gibong marahay; asin an banal, sa gibong banal.” 12”Hinanyoga ako!” an sabi ni Jesus. “Madali na akong umabot! Dara ko an mga premyo na itatao ko sa lambang saro sosog sa saiyang ginibo. 13Ako an Alfa asin Omega, an enot asin an huri, an kapinonan saka an kataposan.” 14Paladan an mga naglinig kan saindang mga gubing, huli ta tatawan sinda nin deretsong magkakan kan bunga kan kahoy nin buhay, saka maglaog sa mga trangkahan kan syudad. 15Alagad mawawalat sa luwas kan syudad an mga maati an gibo, an mga salamangkero, mga marigsok, mga paragadan, mga parasamba sa dios-dios saka mga putikon sa tataramon sagkod sa gibo. 16”Ako, si Jesus, an nagsugo kan sakong anghel na magpahayag kan mga bagay na ini saindo sa mga simbahan. Gikan ako sa pamilya ni David; ako an maliwanag na bitoon na makaaga.” 17”Madya!” an sabi kan Espiritu asin kan Nobya. An makadangog kaini dapat man magsabi, “Madya!” Magdolok an siisay man na napapaha; an nagmamawot, mayong bayad na makakakua kan tubig nin buhay. 18Ako, si Juan, nagpapatanid sa gabos na nakakadangog kan mga propesiya sa librong ini: sa kiisay man na magdagdag nin anoman sa mga propesiya sa librong ini, idadagdag nin Dios saiya an mga peste na isinurat sa librong ini. 19An siisay man na mag-ina nin anoman sa mga propesiya sa librong ini, hahalean man nin Dios kan saiyang kahirasan sa bunga kan kahoy nin buhay asin sa Banal na Syudad na isinurat sa librong ini. 20An nagsasaksi kan gabos na ini nagsasabi, “Totoo nanggad! Madali na akong umabot!” Mangyari logod iyan. Madya na, Kagurangnan na Jesus! 21Mapasagabos logod an biyaya ni Jesus na Kagurangnan.


text:
Astor Piazzolla
Hi Astor Pantaleón Piazzolla (ika-11 han Marso 1921–ika-4 han Hulyo 1992) amo in Argentino nga kompositor hin tanggo ngan paragtunog hin bandoneón. An iya oeuvre nagrebolusyonar han tradisyonal o nahig-araan nga tanggo ngadto hin bag-o nga estilo nga gintawag nga nuevo tango (bag-o nga tanggo), nga naglakip hin mga elemento tikang han jazz ngan klasikal nga musika. Usa hiya nga makarit nga bandoneonista, ngan agsob hiya magpasundayag han iya kalugaringon nga mga kinumposo upod hin dirudilain nga mga ensemble.


text:
- Tomboy naghikog tungod hin uyab
- Retired Seaman Biktima hin Panigbas
- Preso namatay mahuman nga madismayo
- Misis guinpatay ni Mister mahitungod han grabe nga selos
- Mga Pilipino ha Ireland nga Galway Filipino-Irish Community (GFIC) naghatag hin mga Pedicab ha Tacloban
- Mga ” Yolanda” Survivor biktima hin scam hin mga nagpakilala nga mga tawuhan ni Former First Lady Imelda Marcos
- 70th Leyte Gulf Landings gin aandaman na han Probinsya han Leyte
- 6 nga Provincial roads gin rekomenda han Leyte SP nga ma re classify nga Nat’l Roads
- Nov 8 Yolanda Local Holiday gin duduso han Tacloban SP
- Pamumuno ni Palparan ha Samar nagdurot hin grabe nga militarisasyon-SAGUPA
- Pagkadakop kan Palparan gin kalipay han mga parag uma ha Samar
- Leyte Provincial Government andam ngan preparado na para han pagbisita han Santo Papa yana nga tuig.
- Magkalain lain nga high powered fire arms, narekober han tinaglawas han CIDG ha usa nga negosyante
- CPA Board Topnotcher gin pasidunggan han ADFC ngan Sanguniang Panlungsod han Tacloban
- Mga naayad nga panimalay ha permanent relocation site ha Tacloban umabot pa la ha 49 ha 500 mil nga target


text:
Emilio Aguinaldo
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Emilio Aguinaldo y Famy (Marso 22, 1869 – Pebrero 6, 1964) usa nga Pilipino nga heneral, politiko, ngan namuno para hin independensya. Usa hiya han mga importante nga tawo han independensya han Pilipinas dida han Rebolusyon Pilipinhon patok han Espanya ngan dida han Gyera Pilipino-Amerikano nga nag-away patok han pag-okupar han mga Amerikano. Ha urhe nga panahon nagsumitir hiya han gobyerno han Estados Unidos.
Ha Pilipinas, hi Aguinaldo an sinisiring nga syahan ngan gibatan-on nga Mangulo han Pilipinas, bisan man kon an iya gobyerno waray kilal-i han mga gobyerno ha langyaw.
Ipinanganak si Aguinaldo sa Cavite el Viejo, Cavite sadton 22 Marso 1869 kan Carlos Aguinaldo y Jamir ngan Trinidad Famy y Valero (1820-1916).


text:
Antipolo
An Syudad han Antipolo usa nga syudad han Republika han Pilipinas. Sakop ito han Lalawigan han Rizal ha nasabi nga nasod.
Kasysayan[igliwat | edit source]
Nagkadatung an mga Franciscan missionaries sa Antipolo sadton 1578, ngan nagtindog sin ditoy na simbahan na yana amo an Boso-Boso Church. Ginsaliwnan an mga Fransiscans san mga Jesuits sadton 1591. San 1601, linobo an popyulasyon san mga Kristiano sa Antipolo na inabot 3,000 ngan an mga lumad na Dumagat nagliwat ngadto san mga kagurangan.
Sadton Marso 25, 1626, an imahen na kilala yana na Virgin of Antipolo dinatung tikang sa Acapulco, Neuva Espana (Mexico yana) dara ni Gobernor-Heneral Juan Niño de Tabora, ngan ginbilin an imahen sa mga Jesuits para simbahan san Antipolo.
Sa 1650, ginorganisar an village ngan nagin bungto skop san probinsya san Tondo. San pagtunga'a san probinsya sadton 1853, nagin parte an Antipolo sa Distrito sa San Mateo de los Montes, na nagin Districo san Morong.
Dibisyon Politikal[igliwat | edit source]
Ginbabahin an Antipolo ngadto sin 16 na barangay. An lugar na kun diin nagtatapo an giutan san mga Barangay Dela Paz, San Isidro, San Jose ngan San Roque amo an gin tatawag na poblacion.


text:
Butnga nga Luzon
An Butnga nga Luzon nga rehiyon mayda han gidakoi nga patag han Pilipinas ngan amo ini an ginkukuhaan han kadam-an han bugas han nasod. Amo nga tinatawag ini nga Bugasan han Pilipinas. An mga probinsya hini amo an: Aurora, Bataan, Bulacan, Nueva Ecija, Pampanga, Tarlac, ngan Zambales.
Mayda hini napulo kag duha nga mga syudad nga nahaupod an: Balanga ha Bataan; Cabanatuan, Gapan, Muñoz, Palayan ngan San Jose ha Nueva Ecija; Olongapo han Zambales; Angeles ngan San Fernando ha Pampanga; San Jose del Monte ngan Malolos ha Bulacan; ngan Tarlac ha Tarlac.
An Syudad han San Fernando, ha Pampanga, amo an sentro han rehiyon. An lalawigan han Aurora ginbalhin nganhe tikang han Rehiyon IV pinaagi han Ehekutibo nga Sugo No. 103.
Politikanhon nga Pagbahinbahin[igliwat | edit source]
¹ An mga syudad han Angeles ngan Olongapo mga urbanisado hin duro nga mga syudad; an mga istadistika han mga hini waray ginlakip han mga istadistika han Pampanga ngan Zambales.
Mga Syudad[igliwat | edit source]
- Syudad han Balanga, Bataan
- Syudad han Cabanatuan, Nueva Ecija
- Syudad han Gapan, Nueva Ecija
- Syudad han Malolos, Bulacan
- Syudad hin Siyensya han Muñoz, Nueva Ecija
- Syudad han Palayan, Nueva Ecija
- Syudad han San Fernando, Pampanga
- Syudad han San Jose, Nueva Ecija
- Syudad han San Jose del Monte, Bulacan
- Syudad han Tarlac, Tarlac


text:
Uskagatos ka Tuig nga Gyera
An Uskagatos ka Tuig nga Gyera amo an ginaragwayan han Fransya ngan Inglatera ha urhi nga Panahon han Kabutngaan. Nagpadayon ini ha 116 ka tuig tikang 1337 ngadto ha 1453. An gyera nagtikang kay hi Charles IV han Fransya namatay ha 1328 nga waray anak nga lalaki ngan hi Edward III han Inglatera natuo nga mayda hiya katungod nga mamana an korona han Fransya tikang ha iya iroy. An Fransya diri naayon hin langyaw nga hadi, hi Philip VI han Fransya nagyakan nga hiya dapat an maging hadi kay it babaye diri puydi makapagpamana hin katungod maghadi nga ighahatag ha ira mga anak. An duha nga nasod nag-away tungod ini nga diri pagkaarasya.


text: 1Nagkaabot ha Antioquia in mga tawo nga tikang ha Judea nga nagtutdo han mga magtinuohon: “Diri kamo matatalwas kon diri kamo magtuman han seremonyas han pagtori sumala han ginkikinahanglan han Balaod ni Moises.” 2Ginsupak ini nga pagturon-an nira Pablo ug Bernabe, sanglit nagkamay-ada hira mapaso nga lantugi mahitungod hini. Sanglit ginkauruyonan nga makadto ha Jerusalem hira Pablo ug Bernabe ngan iba pa nga kabugtoan ha Antioquia, ngan makigkita hira han mga apostoles ngan mga katigurangan mahitungod hini nga butang nga ginkakalantugian. 3Ginpagikan hira han singbahan, ngan han pag-agi nira ha Fenicia ngan ha Samaria, iginsumat nira an kakabig han mga Hentil ngadto sa Dyos. Nakalipay ini nga sumat han ngatanan nga mga magtinuohon. 4Han pag-abot nira ha Jerusalem, ginkarawat hira han singbahan, han mga apostoles, ngan han mga katigurangan, nga ira ginsumatan mahitungod han ngatanan nga ginbuhat han Dyos pinaagi ha ira. 5Kundi tinmindog in pira han mga magtinuohon nga kaapi han hugpo han mga Parisiyo, ngan nagsiring, “Kinahanglan pagtorion an mga magtinuohon nga mga Hentil ngan sidngon hira nga magtuman han Balaod ni Moises.” 6Nagkatirok an mga apostoles ngan an mga katigurangan hin pagtuhay hini nga kasamok. 7Kahuman hin maiha nga larulantugi, tinmindog hi Pedro ngan nagsiring, “Kabugtoan ko, maaram man kamo nga han nag-agi nga panahon ginpili ako han Dyos tikang ha iyo, hin pagwali han Maupay nga Sumat ngadto han mga Hentil, basi hira makabati ngan tumoo. 8Ngan nagpadayag an Dyos nga sayod han kasingkasing han mga tawo, han iya pagkarawat han mga Hentil pinaagi hin paghatag ha ira han Espiritu Santo sugad han paghatag niya ha aton. 9Waray ginpalabi han Dyos ha aton ngan ha ira; ginpasaylo niya an ira mga sala kay tinmoo man hira. 10Sanglit kay ano nga yana karuyag man niyo nga pagsarihan an Dyos pinaagi hin pagbutang hin makuri nga paras-anon ha mga magtinuohon, nga diri ngani mahihimo hin kapas-an naton ngan han aton mga kaapoy-apoyan? 11Diri ito amo! Natoo kami nga hira, sugad ha aton, natatalwas pinaagi han grasya han Ginoo nga Jesus.” 12Nagmingaw an bug-os nga hugpo han pakabati nira han sumat nira Bernabe ug Pablo hiunong han ngatanan nga mga orosahon ngan mga milagro nga ginbuhat han Dyos ngadto han mga Hentil pinaagi ha ira. 13Katapos nira pagyakan, nagsiring liwat hi Santiago: “Kabugtoan, pamatii ako niyo. 14Kahuman pa la igsaysay hi Simon hiunong han syahan nga pagpakita han Dyos han iya paghigugma han mga Hentil, pinaagi hin pagkuha tikang ha ira hin kalugaringon niya nga mga tawo. 15Nahauyon ini han mga pulong han mga manaragna sumala han siring han Kasuratan: 16‘Kahuman hini mabalik ako, nasiring an Ginoo, ngan titindogon ko an napukan nga balay ni David. Ibabalik ko an mga nagkaruruba, ngan padidig-onon ko na liwat ini. 17Sanglit magbibiling han Ginoo an iba nga katawhan, ngan an ngatanan nga mga Hentil nga gintawag ko nga akon kalugaringon. 18Amo ini an siring han Ginoo nga nagpadayag hini hadto pa nga panahon.’ 19“Ha akon nga bahin,” nagpadayon hi Santiago, “diri naton pagsamokon an mga Hentil nga nadangop han Dyos. 20Lugod, kinahanglan magsurat kita hin pagsumat ha ira nga diri na hira kumaon hin pagkaon nga nahugawan tungod nga iginhalad ngadto han mga kadiyosan; nga likayan nira an pakighilawas; ngan diri hira kumaon hin bisan ano nga gintilo nga hayop ngan hin dugo. 21Kay tikang pa han una nga mga panahon pirme ginbabasa an Balaod ni Moises ha mga sinagoga ha kada Adlaw nga Iparahuway, ngan iginwawali an iya mga pulong ha kada bungto.” 22Niyan nagkasarabot an mga apostoles ngan an mga katigurangan ug an bug-os nga singbahan, hin pagpili hin pira nga mga tawo tikang han ira hugpo, ngan ginsugo hira ngadto ha Antioquia, upod kanda Pablo ug Bernabe. Ginpili nira hi Judas nga gintatawag nga Barsabas, ngan hi Silas, nga duha ka tawo nga tinahod kaupay han mga magtinuohon. 23Iginpadara ha ira ini nga surat: “Nangongomosta kami, an mga apostoles ngan mga katigurangan nga iyo kabugtoan, ha ngatanan nga kabugtoan nga Hentil nga nag-uokoy ha Antioquia, ha Siria, ngan ha Cilicia. 24Nakabati kami nga may-ada mga tawo tikang han amon hugpo, nga kinmada ngan nakasamok ha iyo pinaagi han ira mga ginpamulong, bisan kon waray namon hira pagsugoa hin pagbuhat hini. 25Sanglit nagkatirok kami ngan nagkaurosa hin pagpili hin mga tawo nga susugoon namon ngada ha iyo. Maupod hira han aton hinigugma nga kasangkayan, hira Bernabe ug Pablo, 26nga nagtubyan han ira kinabuhi tungod hin pagsirbe han aton Ginoo Jesu-Cristo. 27Nagsusugo kami ngada ha iyo kanda Judas ug Silas nga amo an magsusumat ha iyo han mga butang nga iginsurat namon ha iyo. 28Minaupay ini namon ngan han Espiritu Santo nga diri na kamo butangan hin lain pa nga paras-anon labot hini nga kinahanglanon nga mga turumanon: 29Diri kamo kumaon hin bisan ano nga pagkaon nga iginhalad ha mga diyosdiyos; diri kamo kumaon hin dugo; diri kamo kumaon hin bisan ano nga gintilo nga hayop; diri kamo makighilawas. Maghihingaupay kamo kon likayan niyo an pagbuhat hini nga mga butang. Adyos.” 30Ginpagikan nira an mga ginsugo ngan kinmadto hira ha Antioquia; diin gintirok nira an bug-os nga hugpo han mga magtinuohon, ngan iginhatag ha ira an surat. 31Han pakabasa han mga tawo han surat, nalipay gud hira tungod han mensahe nga nakapadasig. 32Nagyakan hin maiha ngadto han mga kabugtoan hira Judas ug Silas nga mga manaragna liwat, ngan nakapakusog ngan nakapadasig ini ha ira. 33Kahuman nira magpabilin didto hin halipot nga panahon, ginpagikan hira nga malinawon han kabugtoan; ngan binmalik hira ngadto han mga nagsugo ha ira. ( 34Kundi minaupay ni Silas nga magpabilin hiya didto.) 35Nagpabilin hira Pablo ug Bernabe ha Antioquia. Kaupod in damo nga iba pa nga mga tawo nagtutdo ngan nagwali hira han pulong han Ginoo. 36Pag-agi hin pira ka adlaw, nagsiring hi Pablo kan Bernabe, “Balika ngan duawa ta an kabugtoan ha kada bungto nga aton ginwalihan han pulong han Ginoo ngan kitaa ta kon naunan-o na hira.” 37Karuyag ni Bernabe nga ig-upod gihapon nira hi Juan Marcos. 38Kundi naghunahuna hi Pablo nga diri maupay nga umupod ha ira in usa nga binmaya ha ira didto ha Pamfilya ngan waray magpadayon hin pagtapos han ira buruhaton. 39Nagkamay-ada hira mapaso nga lantugi, sanglit nagkabulag hira. Igin-upod ni Bernabe hi Marcos ngan nagsakay hira ngadto ha Cipre; 40samtang ginpili ni Pablo hi Silas, ngan ginmikan hira nga igintubyan han kabugtoan ngadto ha grasya han Ginoo. Kinmadto hira ha Siria ug Cilicia ngan ginparig-on niya ang mga singbahan.


text:
Methanol
Methanol o Metanol, o tinatawag liwat na methyl alcohol,wood alcohol o wood naphtha, ngan may formula na CH3OH. Usa ini na klase sin alkohol na produkto san destructive distillation san kahoy. Sa yana, an metanol gin hihimo pinaagi san catalytic industrial process diretso nagtitikang sa carbon monoxide, carbon dioxide, ngan hydrogen.
An Metanol an pinakasimple na alkohol, magaan, volatile, colorless, ngan flammable na liquid na may amyon na pareho san ethanol.[1] Ginagamit an metanol bilang solvent, antifreeze o coolant, fuel, ngan denaturant san ethanol. Ginagamit liwat ini san paghimo biodiesel.
Toxicity[igliwat | edit source]
Nakakahilo san tawo an methanol. An 10 mL na puro na methanol na matutulon, pwede mag-break down magin formic acid, na pwede makabuta pinaagi san kawakay san optic nerve, ngan an 30 mL pwede makamatay,[2]. An median lethal dose para san puro na methanol ada sa 100 mL (4 fl oz) (i.e. 1–2 mL/kg bug'at han lawas[3]). An methanol may reference dose na 0.5 mg/kg/adlaw.[4] An kahilo maepekto paglahos saka oras, ngan pwede malikayan an permanent damage san epektibo na antidote .[2].
Mga Kasarigan[igliwat | edit source]
- ↑ National Institute for Occupational Safety and Health (22 August 2008). The Emergency Response Safety and Health Database: Methanol. Ginkità dida han 17 March 2009.
- ↑ 2.0 2.1 Vale A (2007). "Methanol". Medicine 35 (12): 633–4. doi:10.1016/j.mpmed.2007.09.014.
- ↑ Methanol Poisoning Overview. Antizol. ginhipos tikang ha an orihinal dida han 5 October 2011
- ↑ Methanol (CASRN 67-56-1)


text:
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Dumangas usa nga ikatulo nga klase nga bungto ha lalawigan o probinsya han Iloilo ha Katundan nga Kabisay-an nga rehiyon han Kabisay-an ha Pilipinas. Nahamutang an bungto ha dumagsaan o amihanan-sinirangan han Syudad han Iloilo ha Isla han Panay. Sumala han 2000 nga census, mayda ini populasyon nga 56,291 ka tawo ha 11,262 nga mga panimalay.
An Dumangas ginbahin ngadto hin kap-atan kag lima (45) nga mga baranggay.


text:
Antropolohiya
An antropolohiya (tikang han Griyego nga pulong άvθpwπoς, "tawo" o "persona") amo an pag-aram hin katawhan (kitaa iton genus nga Homo). Ini nga larangan hin pag-aram pankabug-osan o holistiko ha duha nga paglantaw: nahanunungod ini han ngatanan nga katawhan ha tanan nga panahon ngan tanan nga mga larangan o dimensyon han katawhan. Usa nga primarya nga pagkaiba hiton antropolihiya tikang hiton iba nga humanistiko nga mga disiplina amo an enfansis han pagkumpara ha mga dirudilain nga kultura. Pero ini nga pagkakaiba, nagtitika kontroberysal ngan gindidinebatehan, ug iton mga pamaagi ha antropolohiya ginagamit na yana han pag-aram hin usa nga sosyudad/grupo.
Ha Norteamerica, iton "antropolohiya" ginbahin ngadto hin upat nga larangan o sub-disiplina:
- pisikal nga antropolohiya o biolohikal nga antropolohiya, nga mahitungod han pamatasan hiton primate, ebolusyon han katawhan, osteolohiya, forensika ngan genetiko han populasyon;
- kultural nga antropolohiya, (tinatawag nga sosyal nga antropolohiya ha United Kingdom ngan yana ha panalagsa-on tinatawag nga sosyu-kultural nga antropolohiya). Lakip ha mga larangan nga gin-aadman hit mga kultural nga antropolohista cultural anthropologists an mga sosyal nga network, diffusion, sosyal nga pamatasan, ka-urupod nga mga pattern, pamalaod, politika, ideolohiya, relihiyon, mga pagtuo, mga pattern ha paghimo ngan pagkonsumo, pagbalyo, sosyalisasyon, gender, ngan iba nga mga ekspresyon hin kultura, nga mayda dako nga enfasis han ka-importante han fieldwork o pag-obserbar-hin-partisipante (i.e pag-ukoy upod han sosyal nga grupo nga gin-aadman hin maiha-ay nga takna);
- lingguwistiko nga antropolohiya, nga nag-aaram han kaibahan ha yinaknan ha panahon ngan lugar, an mga sosyal nga paggamit hin yinaknan, ngan an relasyon han yinaknan ngan kultura; ngan
- arkeyolohiya, nga nag-aaram han materyal nga mga nahabilin hin mga sosyudad hin katawhan. It arkeyolohiya mismo gintatratar nga bulag (pero nahanunungod) nga larangan ha iba nga bahin han kalibutan, bisan kon harani ini han antropolohiya nga larangan han kultura materyal, nga nahanunungod han mga butang nga pisikal nga ginhimo o gin-gamit ha yana o kasanhi nga grupo komo paagi hin pag-aram o pag-entyende han mga kultural nga mga kaupayan (value) hini.
Ha mga yana nga panahon, mayda pira nga mga programa nga antropolohiya nga nagbahinbahin hini ngadto hin duha, usa nga naghahatag hin enfasis han humanities ngan teorya kritikal, iton usa naghahatag hin enfasis ha mga syensyas naturales ngan empirikal nga pag-obserba.


text:
Tsinino nga Bag-o nga Tuig
An Tsinino nga Bag-o nga Tuig in pinakamahinungdanon ha mga nahigaraan nga Tsinino nga pista. Ha Tsina, ini in kilala nga "Pista han Kathuraw," an literal nga paghubad han Tsinino nga ngaran 春節 (Pinyin: Chūnjié), tungod nga an panahon han kathuraw ha kalendaryo Tsino in nagtitikang lakip an lichun, an syahan nga pan-adlaw nga termino han Tsinino nga kalendaryo nga tuig. Ini in nagtitigaman han kahuman han panahon han kathagkot, pareho ha karnabal ha Katundan. An pista in nagtitikang ha syahan nga adlaw han syahan nga bulan (Tsinino: 正月; pinyin: Zhēngyuè) ha nahigaraan nga Tsinino nga kalendaryo nga natitima ha Pista han lampara nga aada ha ika-15 nga adlaw. An Bisperas han Tsinino nga Bag-o nga Tuig, an adlaw kun diin an mga banay nga Tsino in nagkatitirok para han ira tinuig nga pagkakaurusa nga paniklop, nga kilala nga Chúxī (除夕) o "Bisperas han naglalabay nga tuig.


text: 1Aton na an kagawasan; hi Cristo an nagtalwas ha aton! Sanglit tindog nga marig-on kamo sugad hin talwas nga mga tawo ngan ayaw na gud kamo pagpaoripon. 2Pamati! Ako, hi Pablo, nagsusumat ha iyo hini: kon magpatori kamo, karuyag sidngon nga waray na gud pulos hi Cristo ha iyo. 3Liliwaton ko pagpahinumdom han tawo nga mapatori, nga napipirit hiya hin pagtuman han bug-os nga Balaod. 4Kamo nga karuyag magmatadong ha atubangan han Dyos pinaagi hin pagtuman han Balaod, nahimulag na kamo kan Cristo, ngan nahigawas na kamo han grasya han Dyos. 5Kay para ha amon naglalaom kami nga iisipon kami han Dyos nga matadong ha iya atubangan. Amo ini an amon ginhuhulat pinaagi han gahom han Espiritu han Dyos nga nagbubuhat dinhe ha amon pinaagi han amon pagtoo. 6Kay kon nakig-usa na kita kan Cristo Jesus, ma tinori ka o diri, diri ini kinahanglan; an ginkikinahanglan amo an buhi nga pagtoo pinaagi hin gugma. 7Maupay na man adto nga iyo ginbuhat! Hin-o ba in nagpaundang ha iyo hin pagsugot han kamatuoran? Gin-unan-o ba niya paghugay ha iyo? 8Waray ito buhata han Dyos nga nagtawag ha iyo. 9Siring pa nira, “Gutiay la nga patubo an kinahanglan hin pagpatubo han bug-os nga minasa.” 10Kundi may pagsarig la gihapon ako ha iyo. An aton kinabuhi nga nahiusa han Ginoo amo an nakakapatapod ha akon nga diri kamo mag-iiba hin hunahuna. Ngan pagsisirotan han Dyos an tawo nga nagsasamok ha iyo, bisan kon hin-o hiya. 11Kundi an para ha akon, kabugtoan, kay ano nga ginpapakurian pa man ako kon nagpapadayon man ako hin pagwali nga kinahanglanon an pagtori? Kon matuod pa ito, diri unta makaurulang an pagwali ko hiunong han kros ni Cristo. 12Karuyag ko unta nga diri la hira magpatori, kundi magpakapon pa ha ira ngahaw adton mga tawo nga nagsasamok ha iyo. 13Mahitungod na man ha iyo, kabugtoan ko, gintawag kamo basi matalwas. Kundi ayaw itugot nga ini nga kagawasan mahimo nga baribad basi makagpasagad la kamo han iyo lawasnon nga mga karuyagon. Lugod himoa nga an gugma amo an mag-aghat han iyo pag-alagad han iba. 14Kay natitig-ob dida hin usa nga sugo an bug-os nga Balaod: “Higugmaa an imo igkasi tawo sugad han imo kalugaringon.” 15Kundi kon magsugad kamo hin mga ihalas nga mananap, nga magpapaunay-unay kamo hin pagtukob ug paghaklam, pagbantay kamo nga diri kamo maubos hin kapuo. 16Amo ini an akon igsisiring ha iyo: papaghadia an Espiritu han iyo kinabuhi ngan ayaw patakasi an mga ungara han iyo lawasnon nga kinaiya. 17Kay an karuyagon han aton lawasnon nga kinaiya nalaris han karuyagon han Espiritu, ngan an karuyagon han Espiritu nalaris han karuyagon han lawasnon nga kinaiya. Nagkakatipa ini nga duha, ngan karuyag sidngon hini nga diri kamo makakahimo han iyo karuyag buhaton. 18Kon maghadi ha iyo an Espiritu, diri na kamo sakop han Balaod. 19Dayag kaupay an binubuhat han lawasnon nga kinaiya. Makikita ini dida han malaw-ay, mahugaw, ngan mangil-ad nga mga panggawi; 20ha pagsingba hin mga diyosdiyos, pagdiwata, pagdinumtanay, pag-aruaraway, pag-inabughoay, pagkasina, pagkahalot, pagkaburublag; 21pagpaawaawa, paghinubog, mangil-ad nga mga pagkalipay, ngan iba pa nga mga butang nga sugad hini. Ginpapahimangno ko kamo yana, sugad han ginbuhat ko hadto: diri masasakop han Ginhadian han Dyos adton nagbubuhat hini nga mga butang. 22Kundi nabunga an Espiritu hin gugma, kalipay, kamurayaw, pagpailob, pagkalooy, pagkamaupay, pagkamatinumanon, 23pagpaubos, ngan pagpugong han kalugaringon. Diri ini hira nasupak han Balaod. 24Ngan ginpatay na han mga sakop ni Cristo Jesus an ira lawasnon nga kinaiya, upod an ngatanan nga kaipahon ngan mga karuyagon. 25Naghatag na ha aton hin kinabuhi an Espiritu; kinahanglan hiya liwat an magbuot han aton kinabuhi. 26Kinahanglan diri kita magmapinahitas-on, o magmainunggiton, o mag-inabughoay.


text:
Chiang Kai-shek
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Chiang Kai-shek (Minat-an nga Tsinino: 蔣中正 / 蔣介石; Yinano nga Tsinino: 蒋中正 / 蒋介石; pinyin: Jiǎng Jièshí) (Oktubre 31, 1887 – Abril 5, 1975) amo an Intsek nga namuno ha militar ngan politika nga amo an nagin lider o namuno han Kuomintang (KMT) katapos han kamatay ni Sun Yat-sen han 1925. Hiya an namuno han gobyerno han nasod han Republika han Tsina tikang han 1928 tubtob han iya kamatayan han 1975.
Hi Chiang an namuno han Amihanan nga Expedisyon agod mahiusa an Tsina patok han mga warlord ngan nagdaog hiya dida han 1928 nga amo an namuno han Republika han Tsina. Ginpamunoan ni Chiang an Tsina dida han Ika-Duha nga Intsek-Hapon nga Gyera, nga diin an pagkita kan Chiang ha Tsina linmuya, pero an iya pagkaprominente ha langyaw dinmukwag. Dida han Intsek nga Gyera Sibil (1927–1949), naningkamot hi Chiang pagpirde han mga Intsek nga komunista, pero ha kataposan waray hiya makahimo hini, ngan napiritan an iya gobyerno han KMT nga kumalagiw ngadto ha Taiwan, nga diin nagpadayon hiya pagsirbe nga Presidente han Republika han Tsina ngan Director-Heneral han KMT han nahabilin nga bahin han iya kinabuhi.


text:
Bohdan Khmelnytsky
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Bohdan Zynovii Mykhailovych Khmel'nyts'kyi (Ukranyano: БorдaH ЗиHoBiй MиxaйлoBич XMeлbHицbkий, nga agsob igsurat ha Linatin nga mga letra nga Khmelnytsky; kilalado ha Polako nga Bohdan Zenobi Chmielnicki; ha Ruso nga БorдáH XMeлbHи́цkий, ginsurat ha Linatin nga letra nga Bogdan Khmelnitsky) (natawo ca. 1595 — namatay Agosto 6, 1657) usa nga hetman han Zaporozhianhon nga Cosaco nga Hetmanado han Ukranya. Hiya an namuno han rebelyon patok han Polako-Lituanyano nga Mancomunidad nga mga magnate (1648 – 1654) nga an panuyo amo an pagtukod hin naglulugaring nga Cosaco nga estado. Han 1654 nakighimo hiya han Tratado han Pereyaslav upod han Tsardom han Russia, nga nagresulta han kawara han soberenya han Ukranya, syahan dida han Ruso nga Imperyo ngan ha sunod dida han Unyon Sovyetika.


text:
An Ilagan usa nga syahan nga klase nga bungto ha lalawigan han Isabela, Pilipinas. Amo ini an kapital nga bungto ngan an gidako-i nga bungto han Isabela (ha kahaluag hin katunaan ngan bug-os nga populasyon). Nahamutang ini dida han pag-ultan han mga Salog han Cagayan ngan Salog han Pinacanauan. Sumala han census han tuig 2000, mayda ini populasyon nga 119,990 ka tawo ha 24,085 nga mga panimalay.
Dida han Pebrero 2, 1998 nahimo nga balaod an RA 8474 nga unta nagbabalhin han Ilagan tikang hin bungto ngadto hin syudad. Kondi dida han plebisito nga ginhimo dida han Marso 14, 1999, waray ini aprobahi han mga tawo amo nga an Ilagan nagpabilin nga bungto.


text:
Lanao del Norte
An Lanao del Norte usa nga probinsya han Pilipinas nga nahamutangan han Amihanan nga Mindanao nga rehiyon. An kapital hini amo an Tubod. An probinsya ginsasapitan han Lanao del Sur ha salatan, han Zamboanga del Sur ha katundan, Misamis Oriental ha dumagsaan o amihanan-sidlangan, Bukidnon ha sidlangan, ngan nahibulag tikang han Misamis Occidental pinaagi han Baybayon han Iligan.
Sulod
Katawhan ngan Kultura[igliwat | edit source]
Ekonomiya[igliwat | edit source]
Heyograpiya[igliwat | edit source]
Politikal[igliwat | edit source]
An Lanao del Norte ginbahin ngadto hin karuhaan kag duha (22) ka mga bungto ngan usa (1) nga syudad.


text:
Lanao del Sur
An Lanao del Sur amo in probinsya o lalawigan han Pilipinas nga nahamutangan ha Autonomo nga Rehiyon ha Muslim Mindanao (ARMM). An kapital hini amo an Syudad han Marawi ngan ginsasapitan ini han Lanao del Norte ha amihanan, Bukidnon ha sidlangan, ngan Maguindanao ug Cotabato ha salatan. Ha habagatan o salatan-katundan nahamutang an Baybayon han Illana, nga usa nga bahin han Golfo Moro. Ha súlod han probinsya han Lanao del Sur mabibilngan an Danaw han Lanao, nga amo an gidako-i nga danaw ha Mindanao, nga diin nahamutangan an Busay Maria Cristina, nga amo an gidako-i nga busay han nasod.
Sulod
Katawhan ngan Kultura[igliwat | edit source]
Lakip ha mga kiritaon han probinsya an:
- Moncado nga Kolonya
- Mindanao State University (Main nga Campus)
- Kalookan nga Danaw
- Aga Khan nga Museo
- Torogan (han Tuka)
- Sentro Islamico han Pilipinas (an gidako-i nga cúpula han nasod)
- Gihataasi nga mga Minaret han Marawi
- Abu Bakar nga Meskita (Mosque o Masjid) (gidako-i nga meskita ha Lanao del Sur)
- Lanao People's Park
- Lanao Library
- Ayala Resort Hotel
- Dansalan nga Mercado
- MSU Golf Course
Ekonomiya[igliwat | edit source]
Heyograpiya[igliwat | edit source]
Politikal[igliwat | edit source]
An Lanao del Sur ginbahin ngadto hin katloan kag siyam (39) nga mga bungto ngan usa (1) nga syudad.
Syudad[igliwat | edit source]
Mga Bungto[igliwat | edit source]
Pisikal[igliwat | edit source]
Kaagi ngan Kasaysayan[igliwat | edit source]
An ngaran nga Lanao tikang han pulong nga ranao, nga buot sidngon "linaw" o "danaw". An Lanao nahasentro ha palibot han kaligiran han Danaw han Lanao; amo nga, ini an sinisiring nga katunaan han mga Maranao, an "katawhan han danaw."
Han syahan nga pag-usisa han mga Katsila han Lanao dida han 1689, nabilngan nira in maupay-nga-naukyan nga komunidad nga an ngaran Dansalan dida han amihanan nga pag-ultan han danaw. An Dansalan nahimo nga bungto han 1907 ngan nahimo nga syudad han 1940, bisan pa kon na-inagurar la ini dida han 1950. Han 1956, an Republic Act NO. 1352 nagbalhin han ngaran nga Dansalan ngadto han Marawi, tikang han pulong nga rawi, nga nahahanungod han mga reclining lily ha Salog Agus.
Dida han pagbahin han Lanao ngadto hin duha nga probinsya ha ilarom han Republic Act No. 2228 han 1959, an Marawi nahimo nga kapital han Lanao del Sur. Han 1980, an syudad ginngaranan nga Syudad Islamico han Marawi. Ha yana, amo la ini an chartered nga syudad han nasod nga an kadam-an han populasyon Muslim.
Dida hin plebesito han 1989, an Lanao del Sur nagbotos nga umapi han Autonomo nga Rehiyon ha Muslim Mindanao (ARMM), pero an Syudad han Marawi nagpili nga diri umapi han ARMM.
Mga Sumpay ha Gawas[igliwat | edit source]
- Opisyal nga Websayt han Gobyerno han Lanao del Sur
- WOW Philippines - Lanao del Sur
- Traditional Music of the Southern Philippines - Usa nga online nga barasahon mahitungod han Musika han Kulintang ha Salatan nga Pilipinas. Mayda mga pagbahin mahitungod han pag-instrumenta han kulintang, mga istilo nga mga gamit han Maguindanaonon, han Maranao ngan iba mga grupo ha Salatan nga Pilipinas.
Mga kasarigan[igliwat | edit source]
- ↑ National Statistical Coordination Board (2006-04-27). 2006 Factsheet. Ginkità dida han 2006-06-24.


text:
Muhammad Ali Jinnah
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Muhammad Ali Jinnah (ha Urdu: محمد على جناح) (Disyembre 25 1876 – Septyembre 11 1948) usa nga Musulman o Muslim nga politiko ngan namuno han All India Muslim League (Liga Musulmana Tanan nga India) nga nagtukod han Pakistan ngan nagsirbe nga syahan nga Gobernador-Heneral. Opisyal hiya nga ginkikilala ha Pakistan nga Quaid-e-Azam (ha Urdu: قائد اعظم — "Dako nga Namumuno") ngan Baba-e-Qaum ("Amay han Nasod"). An iya kaadlawan usa nga nasodnon nga adlaw hin pagsaurog ha Pakistan.


text:
Setúbal (distrito)
An Distrito han Setúbal (Pinortuges nga pagluwas: [sɨˈtubaɫ] o [sɨˈtubɐɫ]) nahamutang ha habagatan o salatan-katundan han Portugal, an Ulohan han Distrito amo an syudad han Setúbal.
Ginsasapitan ini han mga distrito han Lisbon ngan Santarém ha amihanan, han distrito han Évora ha sinirangan, han distrito han Beja ha salatan ngan han Kalawdan Atlantiko ha katundan. Mayda ini kahaluag nga 5064 ka km², ngan hin katawhan nga 789,459 nga mga nangungukoy.
Nahimo ini hin napulo kag tulo (13) nga mga munisipyo, nga ginbahin-bahin ngadto hin duha nga mga ubos-nga-rehiyon:
Península de Setúbal:
Sub Region Alentejo Litoral:


text:
Bukád
An bukád[1] amo an istruktura para han reproduksyun han mga namumukad nga mga tanum ha divisyon Magnoliophyta o mas kilala na angiosperms.
Morpholohiya[igliwat | edit source]
Mga parte han bukad[igliwat | edit source]
An duha na essential na parte ha bukad amo an; vegetative part, na sakob an mga petals ngan mga katupad na struktura sa perianth, ngan an reproductive o sexual nga parte. An typikal na bukad may'ada upat na klase sin struktura na na nakakabit sa dulo san haliput na stalk.
Mga kasarigan[igliwat | edit source]
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 50.


text:
Alemanya Nazi
An Alemanya Nazi amo an impormal nga ngaran nga ginhatag ha Alemanya han 1933 ngadto ha 1945. Amo ini an panahon nga kan Adolf Hitler partido Nazi amo an nagkakapot ha Alemanya.
Kasaysayan[igliwat | edit source]
Gintikangan[igliwat | edit source]
Nagkuri oraora an ekonomiya han Alemanya kahuman san World War I, tungod san san maga baraydan sini sa reparations na kinahanglan nira bayaran sigun san 1919 Treaty of Versailles. Nag-imprinta an gobyerno sin kwarta pambayad sa kanra war debt na nagresulta san hyperinflation ngan ginsundan naman san paghitaas san mga presyo san mga paraliton, economic chaos, ngan mga food riots.[1] San wara pakabayad an gobyerno san reparations sadton Enero 1923, Gin-okupahan san mga Pranses na sundalo an mga industrial na lugar san Alemanya sa ligid san Ruhr. Nagresulta ini san darako na civil unrest.[2]
Mga kasarigan[igliwat | edit source]
- ↑ Evans 2003, p. 103–108.
- ↑ Evans 2003, pp. 186–187.


text:
Pag-awayan ha Puebla
An Pag-awayan ha Puebla nahinabo dida han Mayo 5, 1862 harani ha syudad han Puebla, Mehiko, dida han Franses nga intervention ha Mehiko. Ini usa nga dako nga pagdaog han Mehikano, ngan ginsasaurog ini ha tagsa tuig komo Cinco de Mayo.
Mga kaagi nga nagpauna[igliwat | edit source]
Han urhe nga bahin han 1861, hi Napoleon III han Fransya nagpadara han iya mga kasundalohan ha Mehiko, kuntalosay pagkuha hin bayad han mga utang hin kasanhi nga gobyerno han Mehiko. Hi Presidente Benito Juárez uyon nga baydon inin mga utang, pero ha mga installment la. An tinuod nga panuyo ni Napoleon III amo in pagbungkag han Gobyerno Konstitusyonal han Mehiko, magtukod hin monarkiya nga ugop han Fransya, ngan padukwagon an iya pagkontrol tubtob ha Butnga ngan Salatan nga Amerika (Súdamerica).
An mga kasundalohan ni Napoleon III nag-okupar han syudad han Veracruz han Disyembre 8, 1861. An tuod nga panuyo han ekspedisyon nasabtan dayon.
An Pag-awayan[igliwat | edit source]
An mga paso nga tipangadto ha Puebla ginsasalipdan han mga Fuerza (Fort) Guadalupe ngan Loreto. Hi Zaragoza nagsumpay han mga fort pinaagi hin mga depensiba nga mga kanal nga ginbuho tabok han dalan.
An panahon nagpabor han mga Mehikano. An pag-inuran han panahon naghimo han tuna nga lapok, nga nakahinay han pag-abante han artilyeriya Franses.
Tungod kay nakatamay hiya han mga Mehikano nga kasundalohan, an Franses nga heneral nga hi Heneral Lorencez naghunahuna nga an mga Mehikano mangangatras tikang hin makusog nga pakig-away. Dida han udto, gindirekta niya an iya syahan nga pagsalakay ha butnga nga posisyon han mga Mehikano. An mga Mehikano waray magpabantad ngan ira ginpaatras an mga Franses. An Franses nag-regroup ngan naglansar hin duha pa nga mga pagsalakay, nga mga nagkapipirde.
Sinmalakay hin pagbalos an mga Mehikano. Usa nga puwersa hin mga Zacapoaxtla ngan Xochiapulco nga mga lumad, nga an damo ini ha ira armado la hin mga sundang, nakapirde hin bahin han mga Franses. Hi Porfirio Díaz (nga magigin Presidente han Mehiko) namuno hin disiplinado nga kompanyiya hin Mehikano nga nangangabayo nga inmataki ha flank han mga Franses. Natapos an pakig-away han 4:30 p.m.
Han pagsirom na, inmatras an mga Franses hin pira ka distansya. Naghulat hi Heneral Lorencez hin duha ka adlaw para hin Mehikano nga kontra-opensiba, pero hi Zaragoza diri karuyag umatake han Franses ha abre nga patag, nga diin mawawara an iya depensiba nga bentaha. Tungod kay diri hiya karuyag maghimo hin usa pa nga pagsalakay ngan tungod kay diri maupay an panahon nga nag-upod hin pag-uran hin granizo o hail, ginpa-atras ni Lorencez an iya mga puwersa ngadto ha Orizaba.
Katapos[igliwat | edit source]
Han Mayo 10, 1862, gindeklara ni Presidente Juárez nga an anibersaryo han Pakig-away ha Puebla magigin nasudnon nga adlaw hin pagsaurog, nga tinatawag nga "Pakig-away ha Puebla nga Adlaw" o Cinco de Mayo. Bisan kon ginkikilala ini nga adlaw hin pagsaurog, ha yana diri ini federal nga adlaw-hin-pagsaurog o holiday ha Mehiko, ngan depende la kon iton mga tawo mayda bakasyon tikang ha iskwela o trabaho.
An mga Franses nakasabot nga an ira puwersa ekspedisyonaryo kulang hin kusog han ira panuyo-on, amo nga ira ini gindugngan hin mga 30,000 pa nga mga kasundalohan. Han 1863, an mga Franses nagmarcha naliwat tipangadto ha Syudad han Mehiko, pero hini nga panahon, ginlaktaw nira an Puebla. Pagkatapos han ira malinamposon nga pagkuha han kapital, ira gin-installar an puppet nga rehimen ni Emperador Maximiliano.
Bisan kon an Pakig-away ha Puebla waray makapugong han Franses nga pagkontrol han Mehiko, importante pa gihapon ini nga pagdaog para han mga Mehikano. Amo ini an nagpahataas han ira morale ngan nag-aghat han ira determinasyon pagtipa han invasion. Naghatag ini han gobyerno ni Juárez hin dako nga kinahanglanon nga oras. Bisan man kon napiritan hira pagbiya han Syudad han Mehiko ngan umatras ngadto ha amihanan, nagmantener pa gihapon hira hin gobyerno nga ginkilala hin damo nga mga nasod. Han 1867, ginpirde nira hi Maximiliano ngan an iya mga batos.
An Pakig-away han Puebla mayda gihapon importansya ha kaagi nga amo ini an nakapatay han mga paglaom ni Napoleon III nga madali an pagkontrola han Mehiko, nga iya plano gamiton komo base pagbulig han mga Confederate dida han Americano nga Gyera Sibil


text:
Johor
An Johor (nga agsob liwat ginsusurat ha Iningles nga Johore, ha Jawi mga kasurat:جوهر) usa nga estado o negeri han Malaysia ha butnga han 1°20" ha Amihanan ngan 2°35" ha Amihanan. Usa ini han mga nadukwag nga mga negeri ha Malaysia. An kapital nga syudad ngan lingkoranan han hadi han Johor amo an Johor Bahru, nga tinatawag han kasanhi nga Tanjung Puteri (Winaray: Pangpang han Prinsesa). An daan nga kapital han negeri amo an Johor Lama. An Arabo nga pahidungong nga ngaran han estado amo an Darul Ta'zim ("Puy-anan hin Pagtahod'). Ginpalibutan ini han Pahang ha amihanan, Melaka ngan Negeri Sembilan ha kanawayan, ngan han Mga Estrecho han Johor ha salatan nga gintunga han pag-ultan han Malaysia ngan han Republika han Singapur. An Tanjung Piai, ha distrito han Pontian, amo an pinakasalatan nga dapit han mainland nga Asya.
An mga taga-Malaysia ngan taga-Singapur nagamit han pagpahalipot nga JB ha pagtawag han syudad han Johor Bahru.


text:
Porto (distrito)
An Distrito han Porto (agsob liwat tawagon nga Oporto) nahamutang ha kanawayan nga baybayon han Portugal. An ulohan han distrito amo an syudad han Porto, an ikaduha nga gidako-i nga syudad han nasod. Ginsasapitan ini han mga distrito han Aveiro ngan Viseu ha salatan, han distrito han Braga ha amihanan ngan han distrito han Vila Real ha salatan.
An kahaluag hini mga 2395 ka km² ngan an katawhan hini 1,781,826.
An distrito mayda napulo kag walo (18) nga mga munisipyo:
- Amarante [syudad]
- Baião [bungto]
- Felgueiras [city]
- Gondomar [syudad]
- Lousada [bungto]
- Maia [syudad]
- Marco de Canaveses [syudad]
- Matosinhos [syudad]
- Paços de Ferreira [syudad]
- Paredes [syudad]
- Penafiel [syudad]
- Porto [dako nga syudad]
- Póvoa de Varzim [syudad]
- Santo Tirso [syudad]
- Trofa [syudad]
- Valongo [syudad]
- Vila do Conde [syudad]
- Vila Nova de Gaia [syudad], an gidamo-i hin tawo nga munisipyo ngan amo la nga munisipyo ha Distrito han Porto nga nahamutang ha salatan han Salog Douro.
An mga munisipyo ha igbaw nga talaan mga syudad gawas la han Baião ngan Lousada.
Mayda mga munisipyo nga naglalakip hin usa o damo pa nga mga syudad;an munisipyo han Paredes amo an gidamo-i hin syudad nga nahamutang ha sulod hini: Paredes, Gandra, Rebordosa ngan São Salvador de Lordelo. Mga iba pa nga mga syudad ha Distrito han Porto amo an Rio Tinto ngan Valbom (ha munisipyo han Gondomar), Ermesinde (ha muisipyo han Valongo), São Mamede de Infesta (ha munisipyo han Matosinhos), Freamunde (ha munisipyo han Paços de Ferreira) ngan Lixa (ha Felgueiras).
Importante nga lupadan hin idro[igliwat | edit source]
Lupadan han Porto /Oporto Int.(OPO) Sá Carneiro ,nga nahamutang ha Pedras Rubras,Moreira,Maia,Grande Porto.
Importante nga daungan hin barko[igliwat | edit source]
Leixões ha Matosinhos,Porto.


text: 1Matuod ini nga darahunon: kon karuyag in tawo pagpangulo hin singbahan, naungara hiya hin maupay gud nga buruhaton. 2Kinahanglan diri sarawayon in pangulo han singbahan; kinahanglan usa la an iya asawa, buotan, nakakapugong han iya kalugaringon, ngan diri masamok; kinahanglan maabiabihon hiya hin mga sumasaka ha iya panimalay; kinahanglan maaram hiya magtutdo; 3kinahanglan diri hiya parahubog o maisog nga tawo, kundi mapuanguron ngan diri makiawayon; kinahanglan diri hiya makisalapi; 4kinahanglan nakakagdumara hiya hin maupay han iya kalugaringon nga panimalay, ngan nakakapasunod hiya han iya mga anak hin pagsugot ug pagtahod ha iya. 5Kay kon diri hiya maaram magdumara han iya kalugaringon nga panimalay, uunanhon man hin pakagmangno niya han singbahan han Dyos? 6Kinahanglan nga hamtong na hiya ha pagtoo, basi diri hiya pumarayaw ngan paghukman hiya ha karat-an sugad han Yawa. 7Kinahanglan tawo hiya nga tinatahod han iba nga mga tawo nga diri sakop han singbahan, basi diri hiya maalohan ngan mahulog ha bitik han Yawa. 8Kinahanglan liwat nga tangkod ngan may maupay nga pamatasan an mga kabulig han singbahan; kinahanglan diri gud hira maghubog kon mainom hira hin bino, ngan diri halot; 9kinahanglan nga pagtumanon nira an iginpadayag nga kamatuoran han pagtoo, upod in limpyo nga konsensya. 10Kinahanglan sarihan hira anay, ngan kon makapasar hira hini makakahimo na hira hin pag-alagad ha singbahan. 11Kinahanglan liwat maupay an pamatasan han ira mga asawa, ngan diri maglibak; kinahanglan buotan ngan tangkod hira ha ngatanan nga butang. 12Kinahanglan usa la an asawa han kabulig han singbahan, ngan maupay magdumara han iya mga anak ngan panimalay. 13Adton may maupay nga buhat nakakaangkon hin maupay nga dungog, ngan nakakaghimangraw hin waray kahadlok hiunong han ira pagtoo kan Cristo Jesus. 14Samtang ginsusurat ko ini ha imo, naglalaom ako hin diri maiha hin pagkada ngan pagkigkita ha imo. 15Kundi kon malangan ako, ini nga surat an magpapahibaro ha imo kon uunanhon ta an paggawi han panimalay han Dyos, nga amo an singbahan han buhi nga Dyos, an harigi ngan sinarigan han kamatuoran. 16Waray makakaglirong han pagkadako han tinago han aton tuloohan! Pinmakita hiya nga usa nga tawo, iginpakita nga matadong pinaagi han Espiritu, ngan hinkit-an han mga anghel. Iginwali hiya ha mga nasod, gintoohan ha bug-os nga kalibutan, ngan ginbayaw ngadto ha langit.


text:
Bulkan Mayon
An Bulkan Mayon, kilala gihapon nga Bukid Mayon, in uska aktibo nga bulkan ha lalawigan han Albay, ha puro han Luzon ha Pilipinas. Kilala tungod han iya "perpekto nga kono" tungod han iya haros simmetriko nga koniko nga hitsura, an Mayon in napotma hin amihanan nga katubtuban han Syudad han Legazpi, an gidadakoi nga syudad ha populasyon ha Rehiyon Bikol. An bukid in aada ha sakob hin uska nasodnon nga parke ngan pinasasliporan nga katunaan han nasod nga ginproklamara komo Bulkan Mayod Nasodnon nga Parke ha tuig 2000.


text: 1Ha ika-15 ka tuig han pagkahadi ni Emperador Tiberio, hi Poncio Pilato an gobernador ha Judea, hi Herodes an pangulo ha Galilea, ngan hi Felipe nga iya bugto an pangulo han katunaan ha Iturea ug Trakonite; hi Lisanias an pangulo ha Abilinia, 2ngan hira Anas ug Caifas an mga Labaw nga kapadian. Hini nga panahon inmabot an pulong han Dyos kan Juan nga anak ni Zacarias, didto ha kamingawan. 3Sanglit, ginsudoy ni Juan an bug-os nga katunaan nga hirani han Salog han Jordan, ngan nagwali, “Bayai an iyo mga sala ngan magpabunyag kamo, ngan pasasayloon kamo han Dyos han iyo mga sala.” 4Sumala han iginsurat ni manaragna Isaias ha iya basahan: “May naggogoliat ha kamingawan: ‘Andama an dalan han Ginoo para ha iya; tadonga an dalan nga iya aagian! 5Kinahanglan tak-upan an ngatanan nga kahamub-an, panason an ngatanan nga kabungtoran ug kabukiran. Kinahanglan tadongon an baliko nga mga dalan, ngan hamison an luongluong nga mga agian. 6Ngan makakakita an ngatanan nga katawhan han katalwasan nga tikang han Dyos!’ ” 7Kinmadto kan Juan in kadam-an nga mga tawo hin pagpabunyag ha iya. Nagsiring hiya ha ira, “Kamo nga mga halas, hin-o in nagsumat ha iyo nga makakalikay kamo han tiarabot nga kapungot han Dyos? 8Buhata niyo an mga butang nga magpapakita nga binmaya na kamo han iyo mga sala. Ngan ayaw na kamo pagsiring ha iyo ngahaw, ‘Hi Abraham an amon ginikanan.’ Susumatan ko kamo nga makakahimo an Dyos hin mga tulin ni Abraham tikang hini nga mga bato! 9Andam na an parakol hin pagpulod han mga kahoy upod an mga gamot; pupudlon an tagsa nga kahoy nga diri nahatag hin maupay nga bunga ngan ilalabog ha kalayo.” 10Nagpakiana ha iya an mga tawo, “Sanglit, ano man an amon bubuhaton?” 11Binmaton hiya, “kon hin-o in may duha nga bado, kinahanglan tagan niya an tawo nga waray bado, ngan kon hin-o in may pagkaon kinahanglan makigsaro hiya.” 12Inmabot pagpabunyag in mga parasukot hin buhis ngan nagpakiana hira ha iya, “Magturutdo, ano man an amon bubuhaton?” 13Ginsiring niya hira, “Ayaw kamo pagsukot hin diri na igo ug kaangayan.” 14Nagpakiana liwat ha iya in mga sondalo, “Hi kami, ano man in amon bubuhaton?” Ginsiring hira niya, “Ayaw kamo panikas pinaagi hin panarhog o pagbutangbutang. Ayaw kamo pag-uba han hatag ha iyo nga suhol.” 15Dinmugang an paglaom han mga tawo, ngan nakahunahuna hira hiunong kan Juan, nga bangin hiya na an Mesiyas. 16Sanglit, nagsiring hi Juan ha ira ngatanan, “Nagbubunyag ako ha iyo hin tubig, kundi maabot in labaw pa ha akon. Diri ngani ako takos hin paghubad han higot han iya sandalyas. Pagbubunyagan kamo niya han Espiritu Santo ngan hin kalayo. 17Dara niya an igparalid nga nigo hin pagpalid han giniok nga mga inani, ngan pagtirok han trigo ngadto han iya kamalig; kundi iya susunogon an ohot didto ha kalayo nga diri gud mapaparong.” 18Gindasig ni Juan an mga tawo hin damo kalain nga mga paagi, samtang nga nagwawali hiya han Maupay nga Sumat ha ira. 19Kundi ginsusnan ni Juan hi Gobernador Herodes, kay pinangasawa niya hi Herodias nga asawa han iya bugto, ngan tungod hin damo pa nga iba nga magraot nga mga butang nga iya ginbuhat. 20Ginbuhat pa ni Herodes in dako nga karat-an. Iginpapriso pa niya hi Juan. 21Katapos na kabunyagi han ngatanan nga mga tawo, ginbunyagan liwat hi Jesus. Samtang nag-aampo hiya, nabuksan an langit, 22ngan kinmunsad ngada ha iya an Espiritu Santo ha lawasnon nga dagway, sugad hin sarapati. Ngan hinbatian in tingog tikang ha langit: “Ikaw an akon hinigugma nga Anak. Nalilipay gud ako ha imo.” 23Mga 30 na an edad ni Jesus han pagtikang niya han iya buruhaton. Nagtoo an mga tawo nga anak hiya ni Jose nga anak ni Eli. 24Ini hi Eli anak ni Matat nga anak ni Levi nga anak ni Melqui nga anak ni Jana nga anak ni Jose. 25Hi Jose anak ni Matatias nga anak ni Amos nga anak ni Nahum nga anak ni Esli nga anak ni Nagai. 26Hi Nagai anak ni Maat nga anak ni Matatias nga anak ni Semei nga anak ni Jose nga anak ni Juda. 27Hi Juda anak ni Joan nga anak ni Resa nga anak ni Sorobabel nga anak ni Salatiel nga anak ni Neri. 28Ini hi Neri anak ni Melqui nga anak ni Adi nga anak ni Cosam nga anak ni Elmodam nga anak ni Er. 29Hi Er anak ni Josue nga anak ni Eliezer nga anak ni Jorim nga anak ni Matat nga anak ni Levi. 30Hi Levi anak ni Simeon nga anak ni Juda nga anak ni Jose nga anak ni Jonan nga anak ni Eliakim. 31Hi Eliakim anak ni Melea nga anak ni Mainan nga anak ni Matata nga anak ni Natan nga anak ni David. 32Anak ini hi David ni Isai nga anak ni Obed nga anak ni Boos nga anak ni Salmon nga anak ni Naason. 33Hi Naason anak ni Abinadab nga anak ni Admin nga anak ni Arni nga anak ni Esrom nga anak ni Fares nga anak ni Juda. 34Hi Juda anak ni Jacob nga anak ni Isaac nga anak ni Abraham nga anak ni Tare nga anak ni Nahor. 35Hi Nahor anak ni Serug nga anak ni Ragau nga anak ni Peleg nga anak ni Eber nga anak ni Sela. 36Hi Sela anak ni Cainan nga anak ni Arfaxad nga anak ni Sem nga anak ni Noe nga anak ni Lamec. 37Hi Lamec anak ni Metusela nga anak ni Enoc nga anak ni Jared nga anak ni Mahalaleel nga anak ni Cainan. 38Anak ini hi Cainan ni Enos nga anak ni Set nga anak ni Adan nga anak han Dyos.


text: 1Tikang kan Pablo nga apostol ni Cristo Jesus, tungod han kaburut-on han Dyos— Ngadto han mga magtinuohon nga nag-uukoy ha Efeso, nga mga matinumanon kan Cristo Jesus: 2Tagan unta kamo han Dyos nga aton Amay ngan han Ginoo Jesu-Cristo hin grasya ngan kamurayaw. 3Magpasalamat kita han Dyos nga Amay han aton Ginoo Jesu-Cristo! Kay ha aton pakig-usa kan Cristo gintagan kita niya hin mga kaupayan pinaagi hin paghatag ha aton han ngatanan nga espirituhanon nga kaupayan tikang ha langit. 4Ginpili kita ngadaan han Dyos nga maiya kita dida kan Cristo, han waray pa paghimoa an kalibutan, basi mabaraan kita ngan mawaray sayop ha atubangan niya. Tungod han iya gugma, 5an Dyos daan naglarang nga pinaagi kan Jesu-Cristo, aangkonon kita nga iya mga anak—amo ini an iya kalipay ngan an iya tuyo. 6Pagdayawon ta an Dyos tungod han iya mahimayaon nga grasya nga iginhatag ha aton pinaagi han iya hinigugma nga Anak! 7Kay natalwas kita pinaagi han kamatayon ni Cristo, ha aton pa, ginpasaylo an aton mga sala. Pagkadako han grasya han Dyos, 8nga iya iginhatag ha aton hin waray sukol! Ha bug-os niya nga kinaadman ngan hibaro 9ginbuhat han Dyos an iya nahunahunaan, ngan iginpasabot niya ha aton an iya kaburut-on hin paghingpit pinaagi kan Cristo. 10Ini nga kaburut-on hin paghingpit han mga butang kon umabot na an igo nga panahon, amo an pag-urosa han ngatanan nga mga binuhat ha langit ngan ha tuna, dida kan Cristo nga amo an pangulo. 11Nahihimo an ngatanan nga mga butang sumala han kaburut-on ngan paglarang han Dyos. Ginpili han Dyos kami nga mga Judiyo nga maiya kalugaringon nga mga tawo pinaagi hin pakig-usa kan Cristo, tungod han iya kalugaringon nga tuyo nga pinasikad dida han iya pagbuot tikang pa gud ha tinikangan. 12Sanglit kita nga una maglaom kan Cristo magdayaw kita han himaya han Dyos. 13Ngan amo liwat an mahitungod ha iyo: han pakabati niyo han matuod nga mensahe, an Maupay nga Sumat nga nagdara ha iyo han katalwasan, nahimo kamo nga mga tawo han Dyos. Nagtoo kamo kan Cristo, ngan ipinatik han Dyos dida ha iyo an iya pagkatag-iya ha iyo, pinaagi hin paghatag ha iyo han iya iginsaad nga Espiritu Santo. 14An Espiritu amo an karig-on nga makarawat kita han kanan Dyos iginsaad han iya mga tawo, ngan nagpasarig liwat ha aton nga mahatag an Dyos hin hingpit nga kagawasan ngadto han iya mga sakop. Pagdayawon ta an iya himaya! 15Tungod hini, tikang ako makabati han iyo pagtoo han Ginoo nga Jesus ngan han iyo paghigugma han ngatanan nga mga tawo han Dyos, 16waray ako humunong hin pagpasalamat han Dyos tungod ha iyo. Hinnunumdoman ko kamo ha akon mga pag-ampo. 17Nahangyo ako han Dyos han aton Ginoo Jesu-Cristo, an harangdon nga Amay, nga ihatag ha iyo an Espiritu han kinaadman basi magmaaram kamo, ngan amo an magpapadayag han Dyos ha iyo, basi kumilala kamo ha iya. 18Ginhahangyo ko nga mabuksan unta an iyo mga hunahuna, basi hibaroan niyo an paglaom nga tungod hini gintawag kamo niya, kon ano kahura an makaaramdok nga mga kaupayan nga iya iginsaad han iya mga tawo, 19ngan kon ano ka dako an iya gahom nga nagbubuhat dinhe ha aton nga natoo. Ini nga gahom nga aanhi ha aton amo ngahaw an gamhanan nga kusog 20nga ginamit niya hin pagbanhaw ngan pagpalingkod kan Cristo ha iya tuo didto ha langit. 21Naghahadi hi Cristo didto labaw han ngatanan nga langitnon nga mga punoan, mga magburuot, kagamhanan, ngan mga ginoo. May-ada niya ngaran nga labaw han ngatanan nga ngaran hin kagamhanan dinhe hini nga kalibutan ngan didto han masunod. 22Iginbutang han Dyos ha ubos han pagdumara ni Cristo an ngatanan nga mga butang, ngan igintubyan hiya ngada han singbahan usa nga labaw nga Ginoo han ngatanan nga mga butang. 23An singbahan amo an lawas ni Cristo, an kahingpitan niya nga amo ngahaw an naghihingpit han ngatanan nga mga butang ha ngatanan nga dapit.


text:
Phongsali (lalawigan)
An Phongsali o Phôngsali (ha Lao ຜົ້ງສາລີ) usa nga lalawigan han Laos, nga nahamutang ha amihanan nga dapit han nasod. An kapital han lalawigan amo an syudad han Phôngsali. Nahamutang an Phôngsali ha butnga han Yunnan (Tsina), ngan Điện Biên ha Vietnam , usa nga bag-o nga lalawigan nga nahimo han pagtunga han lalawigan han Lai Chau han syahan nga parte han. An kultura hini na-impluwensya ha kaagi hin duro han Tsina.
Administratibo nga pagbahinbahin[igliwat | edit source]
An lalawgian nahimo han mga nasunod nga mga distrito:
- Boun Nua (2-05)
- Boun Tai (2-07)
- Khoa (2-03)
- Mai (2-02)
- Gnot-Ou (2-06)
- Phongsali (2-01)
- Samphan (2-04)


text:
Casiguran, Sorsogon
An Casiguran usa nga ika-upat nga klase nga bungto sa lalawigan san Sorsogon sa Pilipinas. Ini nga bungto ada san daplin san Bahia san Sorsogon. Sumala san census san tuig 2000, mayda ini populasyon nga 28,057 ka tawo sa 5,381 nga mga panimalay.
Mga Baranggay[igliwat | edit source]
An Casiguran ginbahin ngadto sin karuhaan kag lima (25) nga mga baranggay.
Kaagi[igliwat | edit source]
Gintukod san tuig 1600 an Castiguran ngan amo ini an syahan nga misionero Katoliko nga parokya san Sorsogon. Pag-abot san mga Espanyol dinhe nga dapit san Luzon san mga dekada 1570, an Casiguran amo an ira pinakasentro san Kabikolan.
San 1583, an mga Franciscano nga misyonero nagsaliwan san pag-ebanghelisar nga buhat san mga Agustiniano.
An ngaran nga Casiguran gintutuohan nga tikang san Bicol nga pamulong nga casi gurang, nga buot sidngon, haros mga kalagsan, tungod kay amo ini an syahan nga parokya ngan ginsisiring nga gin-ukyan sin mga kalagsan nga mga mangurukoy.


text:
Provincia de Burgos
An Burgos usa nga probinsya o lalawigan han Castilla y León, Espanya nga kabahin han komunidad autonoma han Castilla y León. Nahamutang ini ha amihanan han Península Ibérica.
An kapital hini amo an syudad han Burgos. An katubtuban hini ha amihanan amo an mga bukid-bukid ha sinirangan han Cordillera Cantábrica, nga amo an nagbubulag han mga komunidad autonoma han Cantabria ngan han País Vasco; ha sinirangan, an katubtuban amo an igbaw nga katubtuban han Cordillera Ibérica nga nagbubulag han komunidad autonoma han La Rioja ngan han lalawigan han Soria; ha salatan, an katubtuban amo an lalawigan han Segovia; ngan ha katundan amo an mga lalawigan han Valladolid ngan Palencia.
Gintatawag ini nga lalawigan nga Cabeza de Castilla (Ulo han Castilla) kay dinhi igintukod an Ginhadi-an han Castilla. An kapital hini, mayda importante nga patrimonio ha kaagi ngan ha arte ngan upod hini amo an catedral. Gawas han syudad han Burgos, may-ada duha nga importante nga nukleo hin industriya: amo an kanan Aranda de Duero ngan an kanan Miranda de Ebro, ngan an ikaduha hini amo an ikaduha nga pinaka-importante han lalawigan sunod han kapital.


text:
Palanan
An Palanan usa nga ikatulo nga klase nga bungto ha lalawigan han Isabela, Pilipinas. Sumala han census han tuig 2000, mayda ini populasyon nga 15,317 ka tawo ha 2,837 nga mga panimalay.
Didto ha Palanan nahinabo in usa han mga kataposan nga bahin han Gyera Pilipino-Amerikano han Marso 23, 1901, han kadakpi ni Emilio Aguinaldo han mga Amerikano nga mga puwersa nga pinamunoan ni Hen. Frederick Funston, ngan nakasulod han kampo ni Aguinaldo pinaagi hin pagpasangil nga nasurender ngadto han mga Pilipino. Dinhe liwat ha Palanan nahamutang an Aeropuerto Panlangyaw han Isabela.
Mga baranggay[igliwat | edit source]
An Palanan ginbahin ngadto hin napulo kag pito (17) nga mga baranggay.


text:
Perak
An Perak usa han mga napulo kag tulo (13) nga mga negeri o estado han Malaysia. Ini an ikaduha nga gidako-i nga estado ha Peninsular nga Malaysia nga nagsasapit han Kedah ngan lalawigan han Yala han Thailand ha amihanan. Ha kanawayan sapit an estado han Pulau Pinang samtang ha sinirangan tikang han estado mabibilngan an mga estado han Kelantan ngan Pahang ngan an estado han Selangor ha tikadto ha salatan ngan ha katundan pinaagi han Estrecho han Malacca.
An Perak nangangahulogan nga "salapî" o plata o silver ha Bahasa Melayu. An ngaran tikang han baga hin salapi nga kolor han estanyo o tin. Han mga 1890, an Perak, nga mayda han gidamo-i nga alluvial deposit hin estanyo ha kalibutan amo an usa han mga bahandi han korona han Imperyo Brittaniko. Pero mayda liwat nasiring nga an ngaran tikang han "inggat hin isda ha tubig" nga baga hin salapi. An Arabo nga pahidungog nga ngaran para han Estado amo an Darul Ridzuan, an Tuna hin Grasya.
An Ipoh, amo an kapital han estado han Perak, ngan kilalado ini han pag-mina hin estanyo tubtob han paghamubo han presyo nga naka-apekto han ekonomiya han estado. Pero an kapital-nga-hadi-anon adto ha Kuala Kangsar, nga diin nahamutang an palasyo han Sultan han Perak.


text:
Michael Collins (astronot)
Hi Michael Collins (natawo Oktubre 31, 1930) usa nga kasanhi nga Amerikano nga astronot ngan test nga piloto. Napili hiya nga api han ikatulo nga grupo hin napulo kag upat nga mga astronot han 1963, nakaduha hiya linmupad ngadto ha kalarakan. An iya syahan nga paglupad ha kalarakan dida han Gemini 10, nga diin hiya ngan an command nga piloto nga hi John Young nagbuhat hin duha nga rendezvous hin magkadilain nga mga sarakyan pankalarakan ngan hi Collins nagprobar hin duha nga EVA (extra-vehicular activity o gawas-han-sarakyan nga buruhaton). An iya ikaduha nga paglupad ha kalarakan amo an diin hiya an piloto han command nga module han Apollo 11. Samtang nag-orbit hiya han Bulan, hira Neil Armstrong ngan Buzz Aldrin amo an nagbuhat han syahan nga ginmanehar nga paglugsong dida han bulan. Hiya in usa han 24 ka tawo nga nakalupad ngadto han Bulan.
Ugsa magin-astronot hiya, nag-iskwela hiya didto ha United States Military Academy, ngan tikang didto, inmapi hiya han United States Air Force ngan naglupad hiya hin mga F-86 ha Chambley-Bussieres Air Base, Fransya. Ginkarawat hiya ngadto han USAF Experimental Flight Test Pilot School ha Edwards Air Force Base han 1960. Nag-aplikar hiya para han ikaduha nga grupo hin mga astronot pero waray hiya magmalinamposon. Ginkarawat hiya dida han ikatulo nga grupo.
Katapos han pagretiro tikang ha NASA han 1970 kinmuha hiya hin trabaho dida han Departamento han Estado komo Assistant nga Maghirilom han Estado para han mga Buruhaton Publiko. Katapos hin usa ka tuig, hiya an nagin direkor han National Air and Space Museum. Dinhi hiya nga puwesto tubtob 1978 han iya pagbiya basi magin ubos-nga-maghirilom han Smithsonian Institution. Han 1980 kinmuha hiya han trabaho komo Sugbong-Mangulo han LTV Aerospace. Nagbiya hiya hini han 1985 basi magtukod han iya kalugaringon nga negosyo.
Nag-asawa hiya kan Patricia Collins, ngan mayda nira tulo nga anak: Kate, Ann, ngan Michael.
Mga kasarigan[igliwat | edit source]
- ↑ Michael Collins (BGEN, USAF, Ret.). NASA. Ginkità dida han 29 Enero 2011.